Cyfraith Cymru - Rhestr termau mewn perthynas â deddfwriaeth\nHafan > Cyfansoddiad a llywodraeth > Sut mae cyfreithiau'n cael eu creu ar gyfer Cymru > Deall deddfwriaeth > Rhestr termau mewn perthynas â deddfwriaeth\nRhestr termau mewn perthynas â deddfwriaeth\nUned sylfaenol Deddf, wedi ei rhannu'n is-adrannau, yna'n baragraffau ac yna'n is-baragraffau. Mewn termau Seneddol cyfeirir at uned sylfaenol Bil fel 'cymal', a phan ddaw'r Bil hwnnw'n Ddeddf bydd 'cymalau' yn troi'n 'adrannau'; nid yw hyn yn wir gyda Deddfau Cynulliad gan mai adran yw uned sylfaenol Bil, ac nid yw'r term 'cymal' yn cael ei ddefnyddio.\nAdran Harri'r Wythfed\nDarpariaethau mewn Deddf yw'r rhain sy'n galluogi diwygio deddfwriaeth sylfaenol gan ddefnyddio is-ddeddfwriaeth. Maent weithiau yn galluogi i'r Ddeddf sy'n cynnwys y darpariaethau gael ei diwygio gan is-ddeddfwriaeth.\nYn ei adroddiad cyntaf ym 1992-93 cafwyd y diffiniad hwn o gymal Harri'r Wythfed gan Bwyllgor Dethol Tŷ'r Arglwyddi ar Graffu Pwerau Datganoledig: darpariaeth mewn Bil sy'n galluogi diwygio neu ddiddymu deddfwriaeth sylfaenol gan is-ddeddfwriaeth, gyda chraffu Seneddol pellach neu hebddo. [HL 57 1992-93, para 10]. Daw’r enw hwn ar y cymalau o'r Statute of Proclamations 1539, a roddodd y grym i'r Brenin Harri'r Wythfed i ddeddfu drwy broclamasiwn.\nFel arfer yr AC sydd wedi cyflwyno'r Bil i'r Cynulliad ac sy'n mynd â'r Bil ar hyd ei daith drwy'r Cynulliad. Gall yr Aelod Cyfrifol am y Bil newid unrhyw bryd rhwng cyflwyno'r Bil a’i basio.\nAelodau Cynulliad (ACau)\nY 60 cynrychiolydd etholedig sy'n ffurfio'r Cynulliad.\nTerm (a etifeddwyd o iaith a ddefnyddir yn y Senedd) i ddisgrifio'r ACau hynny sydd ddim yn Weinidog nac yn Llefarydd ar ran eu plaid.\nMae Asesiad Effaith Rheoleiddiol yn ddadansoddiad o effaith debygol opsiynau ar gyfer rhoi newid polisi ar waith. Rhaid cynhyrchu hwn ar gyfer unrhyw gynnig ar gyfer deddfwriaeth sy'n cael effaith ar fusnesau, y sector cyhoeddus, elusennau neu'r sector gwirfoddol.\nYn gyffredinol, mae atodlenni i Fil (neu Ddeddf) yn cynnwys darpariaethau manwl sy'n ymhelaethu ar gynnig cyffredinol sydd i’w weld mewn adran neu adrannau, neu fanylion newidiadau bach sydd angen eu gwneud i Ddeddfau eraill o ganlyniad i ddarpariaethau'r Bil neu’r Ddeddf, ac maent i’w gweld ar ddiwedd y Bil neu’r Ddeddf.\nCynnig ar gyfer deddfwriaeth sy'n cael ei gyflwyno'n ffurfiol i'r Cynulliad (neu'r Senedd). Rhaid iddo gael ei basio gan y Cynulliad cyn iddo dderbyn Cydsyniad Brenhinol a dod yn Ddeddf y Cynulliad. Mae Biliau Cyhoeddus yn newid y gyfraith gyffredinol, a Biliau Preifat yn effeithio ar fuddiannau preifat. Mae Biliau Aelodau'n ffurf ar Fil Cyhoeddus.\nBil Cyhoeddus sy'n cael ei gyflwyno gan Aelod Cynulliad (nid gan Weinidog).\nBil Cyhoeddus a gyflwynir gan Aelod o Gomisiwn y Cynulliad.\nMae Biliau Cyhoeddus yn newid y gyfraith gyffredinol. Mae ganddynt effaith gyffredinol ac maent yn ymwneud â pholisi cyhoeddus. Pan fydd Bil Cynulliad wedi cwblhau ei daith drwy'r Cynulliad ac wedi cael y Cydsyniad Brenhinol mae'n dod yn Ddeddf Cynulliad.\nBil sydd ar gael ar gyfer ymgynghori; nid yw wedi cael ei gyflwyno'n ffurfiol i'r Cynulliad. Nid yw'r term hwn yn cael ei ddefnyddio ar gyfer Bil sydd wedi cael ei gyflwyno i'r Cynulliad ond heb ei basio.\nBil fyddai'n cael effaith leol neu bersonol yn unig, yn hytrach nag effaith gyffredinol. Mae Biliau o'r fath yn cael eu hyrwyddo gan unigolion neu sefydliadau sy'n ceisio cael pwerau penodol, lleol yn aml, (er enghraifft, Buckinghamshire County Council (Filming on Highways) Bill). Mae'r Biliau hyn yn cynnwys darpariaethau sy'n benodol gymwys i ran o'r gymuned yn unig yn hytrach nag i'r gymuned gyfan. Mae darpariaethau arbennig yn rheoli Biliau Preifat er mwyn gwarchod hawliau unigolion a grwpiau y mae eu buddiannau'n cael eu heffeithio'n uniongyrchol. Yn y Cynulliad mae'r weithdrefn hon i'w gweld yn y Rheol Sefydlog 26A.\nBil cyhoeddus a gyflwynir gan Bwyllgor Cynulliad (nid aelod o'r Llywodraeth).\nMae'r term cyffredinol hwn yn cyfeirio at Filiau Aelodau, Biliau Comisiwn, Biliau Pwyllgor a Biliau Preifat.\nCaiff breinlythyrau eu cyhoeddi dan bwerau uchelfreiniol pennaeth y wladwriaeth ("uchelfraint frenhinol"). Maent yn cynnwys ffurf brin, os arwyddocaol, o ddeddfwriaeth heb gydsyniad y Senedd. Mewn perthynas â Biliau sy'n cael eu pasio gan y Cynulliad, caiff breinlythyrau eu defnyddio i roi Cydsyniad Brenhinol (gweler hefyd y Sêl Gymreig).\nY term torfol a ddefnyddir i ddisgrifio'r gwaith sy'n cael ei wneud gan ACau drwy Gyfarfodydd Llawn a Chyfarfodydd Pwyllgor.\nCamau ystyriaethau'r Cynulliad\nMae Bil yn mynd drwy nifer o gamau Cynulliad cyn dod yn gyfraith:\nCam 1 – Ystyriaeth i egwyddorion cyffredinol: Fel arfer bydd y Cam hwn yn cynnwys ystyried egwyddorion cyffredinol Bil gan Bwyllgor (neu Bwyllgorau), gyda chytundeb ar yr egwyddorion cyffredinol gan y Cynulliad yn dilyn. Bydd y Pwyllgor yn canolbwyntio ar brif bwrpas(au) y Bil, yn hytrach nag edrych ar y manylion (sy'n fater i Gamau diweddarach). Gall y Pwyllgor hefyd wahodd sylwadau gan bartïon â diddordeb, a gallant gymryd tystiolaeth ysgrifenedig a llafar i lywio ei waith.\nCam 2 – Ystyriaeth fanwl gan Bwyllgor: Mae hyn yn golygu ystyriaeth fanwl o Fil gan Bwyllgor, ynghyd ag unrhyw welliannau sy'n cael eu cynnig gan Aelodau Cynulliad.\nCam 3 – Ystyriaeth fanwl gan y Cynulliad: Mae hyn yn golygu ystyriaeth fanwl o Fil gan y Cynulliad, ynghyd ag unrhyw welliannau sy'n cael eu cynnig gan Aelodau Cynulliad a’u dewis gan y Llywydd.\nCyfnod Adrodd: Bydd rhai Biliau angen ystyriaeth fanwl bellach o'r Bil gan y Cynulliad, a dyma'r Cyfnod Adrodd. Bydd yn dilyn cwblhau Cam 3 a bydd yn ystyried unrhyw welliannau sy’n cael eu cynnig gan Aelodau Cynulliad a’u dewis gan y Llywydd.\nCam 4 - Cam Terfynol: Dyma Gam olaf y broses sef pleidlais gan y Cynulliad i basio testun terfynol y Bil.\nCofnod swyddogol o'r Cyfarfodydd Llawn sy'n cynnwys pob datganiad, pob araith a phob ymyrraeth gan ACau a manylion unrhyw bleidlais sy'n cael ei chynnal. Mae Cofnod y Trafodion yn cael ei gyhoeddi o fewn 24 awr i ddiwedd y cyfarfod.\nYr enw ar gorff corfforaethol Cynulliad Cenedlaethol Cymru yw Comisiwn y Cynulliad. Mae'r Comisiwn yn cynnwys y Llywydd a phedwar Aelod arall sy'n cael eu henwebu gan y prif bleidiau gwleidyddol. Mae staff y Comisiwn yn cael eu cyflogi gan y Comisiwn dan arweiniad y Prif Weithredwr a Chlerc y Cynulliad.\nMae’r Confensiwn Ewropeaidd ar Hawliau Dynol yn gytundeb rhyngwladol sy'n rhoi amddiffyniad arbennig i hawliau sylfaenol sifil a gwleidyddol. Mae'r Human Rights Act 1998 yn ymgorffori’r Confensiwn Ewropeaidd ar Hawliau Dynol yng nghyfraith y DU.\nDiwygiadau sy'n cael eu cyflwyno, neu gamau eraill sy'n cael eu cymryd, mewn ymateb i bwyntiau a godwyd yn ystod taith Bil er mwyn hwyluso trin a thrafod.\nYstyried deddfwriaeth ddrafft gan Bwyllgor Seneddol neu Bwyllgor Cynulliad cyn y broses ddeddfwriaethol ffurfiol.\nCydsyniad Dug Cernyw\nCytundeb gan Ddug Cernyw y gall y Cynulliad fynd ati i ystyried deddfwriaeth fyddai'n effeithio ar ei fuddiannau (gweler hefyd Cydsyniad y Frenhines).\nCydsyniad y Frenhines a Chydsyniad Tywysog Cymru\nCytundeb gan y Frenhines y gall y Cynulliad fynd ati i ystyried deddfwriaeth fyddai'n effeithio ar yr uchelfraint, y refeniwiau etifeddol, eiddo personol neu fuddiannau'r goron, neu fuddiannau Dugiaethau Caerhirfryn neu Gernyw. Yn achos Dugaeth Cernyw, rhaid cael Cydsyniad Tywysog Cymru.\nCyfres o gyfreithiau, rheolau, egwyddorion a gweithdrefnau yw cyfansoddiad sy'n pennu sut y bydd gwladwriaeth yn cael ei rheoli ac sy'n diffinio'r berthynas rhwng canghennau’r Llywodraeth a rhwng y Llywodraeth a'r unigolyn. Mae gan y rhan fwyaf o wledydd gyfansoddiad wedi ei ysgrifennu mewn un ddogfen, ond dywedir fod gan y DU "gyfansoddiad anysgrifenedig". Mewn gwirionedd, mae cyfansoddiad y DU i'w weld mewn amryw o ffynonellau yn cynnwys Deddfau Seneddol, cyfraith achos ac arferion a chynsail.\nMae arian cyhoeddus yn cael ei dalu i'r gronfa hon, yr arian sy'n cael ei ddyranu i Gymru gan Lywodraeth y DU, drwy Ysgrifennydd Gwladol Cymru, a hefyd arian sy'n cael ei dderbyn o ffynonellau eraill.\nCwmpas pwnc Bil (nid yw gwelliannau y tu hwnt i'r cwmpas yn dderbyniadwy).\nMae adran 59 o'r Government of Wales Act 2006 yn darparu ar gyfer penodi Cwnsler Cyffredinol i Lywodraeth Cymru fydd yn gweithredu fel ei brif ymgynghorydd cyfreithiol a'i gynrychiolydd yn y llysoedd. Swyddog Cyfraith Llywodraeth Cymru yw'r Cwnsler Cyffredinol. Nid yw'r Cwnsler Cyffredinol yn un o Weinidog Cymru ond mae'n aelod o Lywodraeth Cymru. Does dim rhaid i'r Cwnsler Cyffredinol fod yn AC; nid yw'r Cwnsler Cyffredinol presennol yn AC.\nDeddfwriaeth yn dod i rym. Heb ddarpariaeth cychwyn, bydd y Ddeddf yn dod i rym o ddechrau’r diwrnod y cafodd y Cydsyniad Brenhinol ei roi (am hanner nos).\nCytundeb y Frenhines i wneud Bil yn Ddeddf Cynulliad neu'n Ddeddf Seneddol yw Cydsyniad Brenhinol. Gall y Frenhines roi Cydsyniad Brenhinol wyneb yn wyneb ond nid yw hyn wedi digwydd ers 1854; Caiff Cydsyniad Brenhinol ei rhoi wrth i’r Frenhines lofnodi Breinlythyrau dan y Sêl Gymreig mewn perthynas â Deddfau'r Cynulliad.\nDyma'r term a ddefnyddir pan fydd pob un o'r 60 AC yn cyfarfod yn y Siambr (prif siambr y Senedd) i gynnal busnes. Mae Cyfarfodydd Llawn presennol yn cael eu cynnal ar brynhawn Mawrth a Mercher.\nCyflwyno Bil i'r Cynulliad; caiff y Bil ei osod yn y Swyddfa Gyflwyno ac ar ôl hynny bydd y Bil yn cychwyn ei daith drwy'r Cynulliad.\nGosod yn ffurfiol gerbron y Cynulliad, megis 'cyflwyno gwelliant'.\nCyflwyno cynnig i ddiddymu\nCyflwyno cynnig i ddiddymu offeryn statudol yn amodol ar y weithdrefn datrysiad negyddol (gweler 'gweithdrefn negyddol').\nCyfarfod rhwng y Frenhines ac aelodau o'i Chyfrin Gyngor sy'n aelodau o'r Llywodraeth\nGweler 'adran' isod.\nY term a ddefnyddir i ddisgrifio cwmpas pŵer y Cynulliad i ddeddfu. Yn dilyn pleidlais 'ie' yn y refferendwm ym mis Mawrth 2011, mae cymhwysedd deddfwriaethol y Cynulliad i basio Deddfau i’w weld yn adrannau 108 a 109 a'r 20 Pwnc sydd i'w gweld yn Atodlen 7 i'r Government of Wales Act 2006.\nYng nghyd-destun Biliau'r Cynulliad, cyngor sy'n cael ei ddarparu gan swyddogion ar sut mae disgwyl i Aelodau'r Llywodraeth bleidleisio mewn perthynas â gwelliannau (Llywodraethol ac Anllywodraethol) a chynigion.\nCynigion Cymhwysedd Deddfwriaethol (CCDau)\nCynnig yw hwn lle gall y Cynulliad roi neu wrthod rhoi caniatâd i Senedd y DU ddeddfu drwy Ddeddf Seneddol mewn meysydd sydd wedi eu datganoli.\nCynnig sy'n cael ei wneud at bwrpas cael penderfyniad gan y Cynulliad.\nCynulliad Cenedlaethol Cymru (Cynulliad)\nCymdeithas anghorfforedig o 60 AC - deddfwrfa ar wahân a sefydlwyd dan y Government of Wales Act 2006, gyda swyddogaeth seneddol/deddfwriaethol a chraffu.\nDarpariaeth mewn Bil sy'n rhoi 'dyddiad dod i ben' iddo unwaith y bydd wedi ei basio yn gyfraith. Caiff 'adrannau machlud' (neu gymalau) eu cynnwys mewn deddfwriaeth lle'r ystyrir y dylai'r Cynulliad gael y cyfle i benderfynu ar ei rinweddau eto yn dilyn cyfnod penodedig.\nYn y Cynulliad mae datganiadau'n digwydd ar ôl Cwestiynau Llafar ac fel arfer maent yn ymwneud â materion polisi neu gamau llywodraethu a gallant gael eu gwneud gan Weinidog. Gall Gweinidogion wneud Datganiadau Ysgrifenedig hefyd.\nMae Datganiad Busnes yn cyhoeddi busnes llywodraethu’r Cynulliad yn y dyfodol ac yn digwydd ar ddydd Mawrth fel arfer.\nDatganiad sy'n cael ei wneud gan y Prif Weinidog mewn Cyfarfod Llawn yn egluro manylion rhaglen ddeddfwriaethol arfaethedig y Llywodraeth. Caiff ei draddodi ym mis Gorffennaf fel arfer ac mae'n rhestru'r Biliau y mae'r Llywodraeth yn bwriadu eu cyflwyno, er nad yw'n rhwymo.\nCynnig i awdurdodi gwariant Llywodraeth mewn perthynas â Bil; pan gaiff y cynnig ei gymeradwyo mae'n troi'n benderfyniad.\nDeddfau'r Cynulliad Cenedlaethol\nCyfreithiau sy'n cael eu gwneud gan y Cynlliad dan Ran 4 y Government of Wales Act 2006.\nDeddfau sy'n cael eu gwneud gan Senedd y DU yw Deddfau Seneddol. Caiff cynigion ar gyfer cyfreithiau newydd (Biliau) eu trafod gan Dŷ'r Cyffredin a Thŷ'r Arglwyddi. Os yw dau Dŷ’r Senedd yn pleidleisio dros y cynigion yna mae'r Bil yn barod i ddod yn Ddeddf. Dim ond ar ôl derbyn Cydsyniad Brenhinol gan y Frenhines y gellir ei alw'n Ddeddf. Cyfeirir atynt weithiau fel Statudau.\nMewn perthynas â Chymru, yn y rhan fwyaf o achosion, Deddf Cynulliad neu Ddeddf Seneddol.\nCorff deddfu lle mae cyfreithiau newydd yn cael eu dadlau a'u cytuno; mae hefyd yn craffu ar benderfyniadau'r Llywodraeth ac yn dal y Llywodraeth i gyfrif. Yng Nghymru, y Cynulliad yw'r ddeddfwrfa.\nMae Dirprwy Weinidogion Cymru'n cael eu penodi gan y Prif Weinidog o blith yr ACau. Maent yn ffurfio rhan o Lywodraeth Cymru, ond nid ydynt wedi eu cynnwys yn y diffiniad o Weinidogion Cymru sydd yn y Government of Wales Act 2006. Ni ellir cael mwy na chyfanswm o 12 o Weinidogion Cymru (nad yw'n cynnwys y Prif Weinidog yma) a Dirprwy Weinidogion Cymru ar unrhyw adeg.\nAt ddibenion y Rheolau Sefydlog mae diwrnod gwaith yn golygu unrhyw ddiwrnod oni bai ei fod yn:\nDdydd Sadwrn neu ddydd Sul;\nNoswyl Nadolig, Dydd Nadolig, Dydd Iau Cablyd neu Ddydd Gwener y Groglith;\ndiwrnod sy'n ŵyl banc yng Nghymru dan y Banking and Financial Dealings Act 1971;\ndiwrnod sy'n cael ei bennu ar gyfer diolchgarwch neu alaru cyhoeddus.\nMae'r rhain yn cynnwys y rhan fwyaf o ddogfennau sy'n ymwneud â busnes y Cynulliad megis adroddiadau Pwyllgorau'r Cynulliad, papurau Llywodraeth Cymru neu ddogfennau gan sefydliadau allanol y mae gofyn iddynt adrodd i'r Cynulliad. 'Gosod' neu 'Gyflwyno' yw'r drefn ffurfiol ar gyfer cyflwyno dogfennau i Swyddfa Gyflwyno'r Cynulliad i'w hystyried.\nEithriadau (i gymhwysedd deddfwriaethol)\nMeysydd polisi sydd wedi eu rhestru o dan yr 20 Pwnc sydd yn Atodlen 7 i'r Government of Wales Act 2006 na all y Cynulliad ddeddfu amdanynt.\nG i Ll\nGorchmynion Cymhwysedd Deddfwriaethol (GCDau)\nGorchymyn yn y Cyfrin Gyngor sydd, os caiff ei gymeradwyo gan y Cynulliad, Tŷ’r Cyffredin a Thŷ’r Arglwyddi yn newid cymhwysedd deddfwriaethol y Cynulliad. Yn dilyn pleidlais 'ie' yn y refferendwm ym mis Mawrth 2011, gall Gorchmynion Cymhwysedd Deddfwriaethol gael eu gwneud dan adran 109 o'r Government of Wales Act 2006 a diwygio Atodlen 7.\nAthrawiaeth cyfraith gyfansoddiadol y DU sef mai Senedd y Deyrnas Unedig yw'r corff deddfu sofran. Mae hyn yn golygu ei fod goruwch pob sefydliad Llywodraethol arall a gall ddiwygio neu ddiddymu unrhyw ddeddfwriaeth a basiwyd gan seneddau blaenorol gyda mwyafrif.\nMae'r Ddeddf hon a basiwyd gan Senedd y DU yn disodli'r Government of Wales Act 1998 a greodd y Cynulliad. Gwahanodd ganghennau gweithredol a deddfwriaethol y corff corfforaethol blaenorol; rhoddodd bwerau deddfwriaethol uwch i'r Cynulliad a gwnaeth newidiadau i'r system etholiadol ar gyfer etholiadau'r Cynulliad.\nGrwpio gwelliannau cysylltiedig ar gyfer dadlau; yng Ngham 2, Cadeirydd y Pwyllgor cyfrifol sy'n cytuno ar y grwpiau; yng Ngham 3 (a'r Cyfnod Adrodd os caiff ei ddefnyddio), y Llywydd sy'n penderfynu ar y grwpiau.\nTerm sy'n cael ei ddefnyddio i ddisgrifio Llywodraeth a gwahaniaethu rhyngddi a’r ddeddfwrfa. Mae'n ffurfio polisi ac yn cyflwyno a gweithredu deddfwriaeth. Yng Nghymru, Llywodraeth Cymru yw'r Weithrediaeth.\nGrwpiau traws bleidiol o ACau sy'n rhannu diddordeb penodol mewn pwnc neu wlad ac sy'n cynnal cyfarfodydd sy'n berthnasol i'w diddordeb cyffredin.\nYr aelod o'r Llywodraeth sydd â'r prif gyfrifoldeb polisi dros Fil Llywodraeth, neu gyda chyfrifoldeb dros y portffolio polisi sy'n cael ei effeithio gan Fil Anllywodraethol (ee Bil Aelod).\nGweinidogion y Goron yw'r enw a roddir ar ASau ac Arglwyddi sy'n cael eu penodi gan y Prif Weinidog i Lywodraeth y DU.\nMae dilyn y 'weithdrefn gadarnhaol' yn cyfeirio at offerynnau statudol y mae'n rhaid iddynt gael eu cymeradwyo gan Gynulliad Cenedlaethol Cymru er mwyn dod yn gyfraith. Ar y llaw arall, mae'r 'weithdrefn negyddol' yn cyfeirio at offerynnau statudol sy'n dod yn gyfraith yn awtomatig oni bai bod gwrthwynebiad gan y Cynulliad.\nMae gweithdrefn negyddol yn cyfeirio at weithdrefn y gall offeryn statudol fynd drwyddi. Bydd offeryn statudol sy’n mynd drwy'r weithdrefn hon yn dod yn gyfraith yn awtomatig oni bai bod gwrthwynebiad gan Gynulliad Cenedlaethol Cymru. I'r gwrthwyneb, mae 'gweithdrefn gadarnhaol' yn cyfeirio at weithdrefn lle mae'n rhaid i offeryn statudol gael ei gymeradwyo gan y Cynulliad i ddod yn gyfraith.\nNewidiadau sy'n cael eu hawgrymu i destun Bil ac yn cael eu cynnig gan ACau (yn cynnwys rhai sy'n Weinidogion Cymru). Gall newidiadau gael eu hawgrymu ar Gam 1 a Cham 2 proses ddeddfwriaethol y Cynulliad, lle mae ACau'n pleidleisio ar eu derbyn ai peidio.\nNewidiadau sy'n cael eu hawgrymu i destun cynnig sy'n cael ei drafod mewn Cyfarfod Llawn. Oni bai bod Rheolau Sefydlog yn dweud yn wahanol, gall ACau gynnig newidiadau i unrhyw gynnig.\nFe'i gelwir hefyd yn ddeddfwriaeth ddirprwyedig hefyd; deddfwriaeth sy'n cael ei gwneud gan Weinidog, neu ambell waith gan gorff cyhoeddus, dan bwerau a roddwyd iddynt tan Ddeddfau Seneddol, Mesurau'r Cynulliad a Deddfau'r Cynulliad er mwyn gweithredu a gweinyddu gofynion deddfwriaeth sylfaenol. Gall gwahanol fathau o is-ddeddfwriaeth gael eu galw'n orchmynion, rheolau, rheoliadau, cynlluniau neu godau, gan ddibynnu ar beth mae'r 'rhiant-ddeddf' yn eu galw.\nCorff gyda chyfrifoldebau Llywodraeth/gweithredol a sefydlwyd dan y Government of Wales Act 2006 i ddatblygu polisïau ac i wneud penderfyniadau. Aelodau Llywodraeth Cymru yw:\nCwnsler Cyffredinol Llywodraeth Cymru\nMae staff Llywodraeth Cymru’n aelodau o'r Gwasanaeth Sifil Cartref.\nM i Rh\nDatganiad cyhoeddus o syniadau a pholisïau plaid wleidyddol yw maniffesto. Caiff ei gyhoeddi yn ystod ymgyrch cyn etholiad fel arfer ac mae'n cynnwys disgrifiad o'r hyn y byddai'r blaid yn ei wneud pe byddai'n ennill yr etholiad ac yn ffurfio Llywodraeth.\nGweler 'Materion datganoledig a rhai a gadwyd yn ôl'\nMaterion datganoledig a rhai a gadwyd yn ôl\nMae'r termau hyn yn disgrifio'r dosbarthiad pwerau rhwng Llywodraeth y DU a'r sefydliadau llywodraeth datganoledig yn y DU, megis Senedd yr Alban, y Cynulliadau yng Nghymru, Gogledd Iwerddon a Llundain Fwyaf ac Awdurdodau Lleol.\nMaterion datganoledig yw'r penderfyniadau polisi hynny y gellir eu cymryd gan y gweinyddiaethau datganoledig. Materion a gadwyd yn ôl yw'r penderfyniadau polisi hynny sy'n effeithio ar Gymru, yr Alban, Gogledd Iwerddon a rhanbarthau Lloegr sy'n dal i gael eu gwneud gan Senedd y DU yn San Steffan.\nMae Memorandwm Esboniadol i Fil Cynulliad yn esbonio, ymysg pethau eraill, pwrpas ac effaith arfaethedig y Bil. Mae'r gofynion ar gyfer Memoranda Esboniadol i Filiau i'w gweld yn Rheol Sefydlog 26.6. Ar gyfer Biliau Llywodraeth bydd y Memorandwm Esboniadol hefyd yn cynnwys Asesiad Effaith Rheoleiddiol a'r Nodiadau Esboniadol ar gyfer y Bil.\nMae Mesur Cynulliad Cenedlaethol Cymru (yn anffurfiol, Mesur Cynulliad) yn ddeddfwriaeth sylfaenol sydd mewn categori is na Deddf Seneddol.\nCafodd Mesurau eu gwneud yn y Trydydd Cynulliad, pe byddai'r cymhwysedd deddfwriaethol i basio'r Mesur wedi cael ei drosglwyddo i'r Cynulliad mewn Gorchymyn Cymhwysedd Deddfwriaethol oedd yn diwygion Atodlen 5 y Government of Wales Act 2006.\nYn dilyn refferendwm a gynhaliwyd yn 2011, enillodd y Cynulliad bwerau i wneud deddfwriaeth sylfaenol (Deddfau'r Cynulliad) ac nid yw'r Cynulliad bellach yn gallu pasio Mesurau. Mae mesurau sy'n bodoli eisoes yn parhau’n ddilys oni bai eu bod yn cael eu diddymu gan y Cynulliad a gallant gael eu diwygion gan Ddeddfau'r Cynulliad.\nDogfen sy'n crynhoi ac yn esbonio'n ddiduedd adrannau'r Bil, ac sy'n rhoi gwybodaeth arall sy'n angenrheidiol i esbonio effaith y Bil, ar gyfer y rheiny heb hyfforddiant gyfreithiol neu wybodaeth arbenigol ynghylch y materion sy'n cael eu trafod yn y Bil. Caiff Nodiadau Esboniadol eu gosod ochr yn ochr â phob Bil Llywodraeth wrth ei gyflwyno, a chânt eu diwygio yn ôl yr angen yn dilyn pob Cam diwygio. Caiff y nodiadau eu diwygio wedyn i adlewyrchu'r Bil fel y'i pasiwyd a'u cyhoeddi gan yr Archifau Cenedlaethol pan fydd y Bil yn derbyn Cydsyniad Brenhinol.\nIs-ddeddfwriaeth y mae'n rhaid i’r Cynulliad i'w gymeradwyo'n benodol o dan y rhiant-ddeddf cyn iddo allu dod i rym (drwy'r 'weithdrefn gadarnhaol').\nIs-ddeddfwriaeth all gael ei gwneud a dod i rym, dan y rhiant-ddeddf, oni bai bod y Cynulliad yn penderfynu fel arall ('y weithdrefn negyddol').\nMae Offerynnau Statudol yn ffurf ar ddeddfwriaeth sy'n caniatáu bod darpariaethau Deddf y Cynulliad neu Ddeddf Seneddol yn dod i rym neu'n cael ei newid, neu bod darpariaethau manylach yn cael eu gwneud dan y Ddeddf heb i'r Cynulliad neu'r Senedd orfod pasio Deddf newydd. Cyfeirir atynt hefyd fel is-ddeddfwriaeth neu ddeddfwriaeth ddirprwyedig.\nPleidlais Aelodau am Fil Aelod\nO bryd i'w gilydd gall y Llywydd gynnal pleidlais i benderfynu ar enw AC, nad yw'n aelod o Lywodraeth Cymru, sy'n dymuno cyflwyno Bil Aelod.\nPleidlais fwrw yw'r bleidlais sy'n penderfynu ar fater lle mae gan y ddwy ochr yn union yr un faint o bleidleisiau. Yn y Cynulliad y Llywydd (neu'r Dirprwy Lywydd) sydd â'r bleidlais fwrw mewn Cyfarfod Llawn, a chan y Cadeirydd mewn pwyllgorau. Y confensiwn yw mai cynnal y status quo yw pwrpas y bleidlais fwrw, oni bai bod cyfle arall i drafod y pwnc cyn gwneud unrhyw benderfyniad terfynol.\nMae gan bob plaid wleidyddol brif chwip. ACau yw'r chwipiaid sy'n cael eu penodi gan bob plaid i gynnal disgyblaeth y blaid. Rhan o'u rôl yw annog aelodau eu plaid i bleidleisio yn y modd y byddai eu plaid yn dymuno mewn pleidlais bwysig. Mae chwipiaid hefyd yn rheoli'r system baru.\nAC a benodir gan y Frenhines i fod yn Brif Weinidog, yn dilyn cael ei enwebu gan y Cynulliad. Y Prif Weinidog yw pennaeth Llywodraeth Cymru, a bydd wedyn yn penodi gweddill Gweinidogion Cymru gyda chymeradwyaeth y Frenhines.\nMae pwyllgorau'n craffu ar ddeddfwriaeth sy'n cael ei chyflwyno yn y Cynulliad ac yn craffu ar bolisïau Llywodraeth Cymru.\nPwyllgor y Cynulliad Cyfan\nDyma pryd mae deddfwriaeth yn cael ei hystyried yn fanwl ar Gam 2 trafodion gan yr holl ACau yn hytrach na dim ond y rhai a etholwyd ar Bwyllgor.\nYr 20 maes sydd wedi’u cynnwys yn Atodlen 7 i'r Government of Wales Act 2006 sy'n egluro cymhwysedd deddfwriaethol y Cynulliad.\nTerm torfol ar gyfer cynrychiolwyr o bob un o'r pleidiau gwleidyddol yn y Cynulliad sy'n aelodau o'r Pwyllgor Busnes.\nY rheolau ysgrifenedig sy'n rheoli sut mae'r Cynulliad yn cynnal ei fusnes. Ymysg pethau eraill, maent yn rheoleiddio'r modd y mae Aelodau'n ymddwyn, sut mae Biliau'n cael eu prosesu a sut mae dadleuon yn cael eu trefnu.\nRhestr wedi'i gosod mewn trefn\nRhestr o welliannau sydd wedi eu cynnig ar gyfer Bil ac wedi eu gosod yn y drefn y byddant yn cael eu hystyried gan y Pwyllgor neu'r Cyfarfod Llawn.\nCaiff y sêl ei defnyddio gan y Prif Weinidog i selio (ac felly dwyn i rym) breinlythyrau wedi eu llofnodi gan y Frenhines yn rhoi Cydsyniad Brenhinol i Filiau a basiwyd gan y Cynulliad, er mwyn i'r rhain ddod yn Ddeddfau'r Cynulliad. Dan adran 116(2) o'r Government of Wales Act 2006, mae'r Prif Weinidog yn cael ei wneud yn Geidwad y Sêl Gymreig.\nMae'r Swyddfa Gyflwyno (o fewn Comisiwn y Cynulliad) yn darparu cyngor ac yn cyflafareddu ar dderbynioldeb a thrafod cwestiynau a chynigion; mae'n cyhoeddi Cofrestr Buddiannau'r Aelodau; mae'n rhoi arweiniad ar gofrestru a datgan buddiannau; ac mae'n darparu cefnogaeth i'r Comisiynydd Safonau.\nGrŵp o gyfreithwyr y Llywodraeth sy'n arbenigwyr mewn drafftio deddfwriaeth; maen nhw'n drafftio holl Filiau'r Llywodraeth.\nSystem dwy siambr\nSystem dwy siambr yw system seneddol lle mae dwy Siambr ddeddfwriaethol. Mae Senedd y DU yn un ddwy siambr gan fod Tŷ'r Cyffredin a Thŷ'r Arglwyddi yn cymryd rhan yn y broses o wneud cyfreithiau newydd. System un siambr sydd yng Nghymru gan mai dim ond un siambr sydd i'r Cynulliad.\nY teitl a ddefnyddir ar gyfer y Bil yn ystod ei daith drwy'r Cynulliad; er enghraifft, 'Bil Gwasanaethau Cymdeithasol a Llesiant (Cymru)'.\nY testun ar gychwyn Bil sy'n cychwyn gyda’r geiriau 'Deddf i ...' ac yna'n rhestru ei bwrpas. Rhaid i gynnwys y Bil gael ei nodi yn y teitl hir.\nTrafodion y Cynulliad\nUnrhyw drafodion o eiddo'r Cynulliad (hy Cyfarfodydd Llawn, Pwyllgorau neu Is-bwyllgorau).\nUn o Weinidogion Cymru\nAelod Cynulliad a benodwyd yn Weinidog Cymru gan y Prif Weinidog, gyda chymeradwyaeth y Frenhines sy’n rhan o Lywodraeth Cymru.\nMae'r Pwyllgor Busnes yn gyfrifol am drefniadaeth Busnes y Cynulliad. Ei rôl yw hwyluso trefniadaeth effeithiol ar gyfer trafodion y Cynulliad.\nY Swyddfa Ddeddfwriaeth\nMae'r Swyddfa Ddeddfwriaeth (o fewn Comisiwn y Cynulliad) yn cefnogi taith deddfwriaeth drwy'r Cynulliad. Mae'r Swyddfa'n darparu cefnogaeth ysgrifenyddol i bwyllgorau'r Cynulliad a chyngor trefniadol i gadeiryddion pwyllgorau, Aelodau ac i'r Llywydd. Mae hefyd yn cefnogi datblygiad cynigion deddfwriaethol gan Aelodau unigol.\nAelod o Lywodraeth y DU (gyda sedd yn y Cabinet ar hyn o bryd). Caiff ei rôl ei ddiffinio fel gweithredu i sicrhau bod buddiannau Cymru'n cael eu hystyried yn llawn gan Lywodraeth y DU wrth wneud penderfyniadau fydd yn cael effaith yng Nghymru; i gynrychioli Llywodraeth y DU yng Nghymru ac i fod yn gyfrifol am sicrhau llwybr deddfwriaeth Cymru'n unig drwy'r Senedd. Gall yr Ysgrifennydd Gwladol fynychu trafodion y Cynulliad a siarad ynddynt ond ni chaiff bleidleisio ac nid yw'n Aelod o'r Cynulliad.


Gorchymyn Cynllunio Gwlad a Thref (Cyfathrebu Electronig) (Cymru) (Rhif 2) 2004\n2004 No. 3157 (Cy. 274)\n2004 Rhif 3157 (Cy.274)\n30 Tachwedd 2004\n1 Ionawr 2005\nGAN FOD Cynulliad Cenedlaethol Cymru, ar ôl iddo ystyried y ffaith bod natur ei awdurdodiad drwy'r Gorchymyn hwn ar gyfer defnyddio cyfryngau cyfathrebu electronig at unrhyw ddiben yn golygu na fyddai'r graddau y byddai cofnodion o bethau sydd wedi'u gwneud i'r diben hwnnw ar gael, os o gwbl, yn llai boddhaol yn yr achosion hynny pan ddefnyddir cyfryngau cyfathrebu electronig nag y byddent mewn achosion eraill\nYN AWR FELLY, mae Cynulliad Cenedlaethol Cymru, drwy arfer y pwerau a roddwyd iddo gan adrannau 8, 9 a 10 o Ddeddf Cyfathrebu Electronig 2000(1), a gyda chydsyniad Ysgrifennydd Gwladol Cymru(2), drwy hyn yn gwneud y Gorchymyn canlynol:\n1.—(1) Enw'r Gorchymyn hwn yw Gorchymyn Cynllunio Gwlad a Thref (Cyfathrebu Electronig) (Cymru) (Rhif 2) 2004 a daw i rym ar 1 Ionawr 2005.\n(2) Mae'r Gorchymyn hwn yn gymwys i dir yng Nghymru.\nDiwygio rheoliadau sy'n ymwneud ag apelau cynllunio\n2. Diwygir Rheoliadau Cynllunio Gwlad a Thref (Atgyfeiriadau ac Apelau) (Gweithdrefn Sylwadau Ysgrifenedig) (Cymru) 2003(3) yn unol ag Atodlen 1 i'r Gorchymyn hwn.\nDiwygio rheoliadau sy'n ymwneud â hysbysiadau gorfodi ac apelau\n3.—(1) Diwygir Rheoliadau Cynllunio Gwlad a Thref (Hysbysiadau Gorfodi ac Apelau) (Cymru) 2003(4) yn unol ag Atodlen 2 i'r Gorchymyn hwn.\n(2) Diwygir Rheoliadau Cynllunio Gwlad a Thref (Gorfodi) (Gweithdrefn Sylwadau Ysgrifenedig) (Cymru) 2003(5) yn unol ag Atodlen 3 i'r Gorchymyn hwn.\nLlofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998(6))\nDiwygio Rheoliadau Cynllunio Gwlad a Thref (Atgyfeiriadau ac Apelau) (Gweithdrefn Sylwadau Ysgrifenedig) (Cymru) 2003\n1. Ailrifer rheoliad 2 (dehongli) yn rheoliad 2(1) ac, yn y diffiniad a geir ynddo o “holiadur”, ar ôl y geiriau “Rheoliadau hyn”, mewnosoder—\n“, ac, at y diben hwn, cymerir fod ffurflen wedi'i darparu pan fydd y Cynulliad Cenedlaethol wedi'i chyhoeddi ar wefan ac wedi hysbysu'r awdurdod cynllunio lleol—\nei fod wedi cyhoeddi'r ffurflen ar y wefan;\no gyfeiriad y wefan; ac\nymhle ar y wefan y gellir dod o hyd i'r ffurflen a sut y gellir ei chyrchu.”.\n2. Ar ôl rheoliad 2(1), ychwaneger—\n“(2) Yn y Rheoliadau hyn, ac mewn perthynas â defnyddio cyfathrebu electronig at unrhyw ddiben yn y Rheoliadau hyn y mae modd ei gyflawni yn electronig,—\n(a)bydd yr ymadrodd “cyfeiriad” yn cynnwys unrhyw rif neu gyfeiriad a ddefnyddir at ddibenion cyfathrebu o'r fath, ac eithrio pan fydd y Rheoliadau hyn yn gosod rhwymedigaeth ar unrhyw berson i roi enw a chyfeiriad i unrhyw berson arall, ni fydd y rhwymedigaeth wedi'i chyflawni oni roddir cyfeiriad post gan y person sydd o dan y rwymedigaeth;\n(b)bydd cyfeiriadau at hysbysiadau, sylwadau neu ddogfennau eraill, neu at gopïau o'r fath bethau, yn cynnwys cyfeiriadau at y pethau hynny, neu at gopïau ohonynt, ar ffurf electronig.\n(3) Bydd paragraffau (4) i (7) yn gymwys pan fydd person yn defnyddio cyfrwng cyfathrebu electronig er mwyn cyflawni unrhyw ofyniad sydd yn y Rheoliadau hyn i roi neu i anfon unrhyw ddatganiad, hysbysiad neu ddogfen arall at unrhyw berson arall (“y derbyniwr”).\n(4) Cymerir y bydd y gofyniad wedi'i gyflawni pan fydd yr hysbysiad neu ddogfen arall a drosglwyddir drwy gyfrwng cyfathrebu electronig—\n(a)yn gallu cael ei gyrchu neu ei chyrchu gan y derbyniwr,\n(b)yn ddarllenadwy ym mhob manylyn o bwys; ac\n(c)yn ddigon parhaol fel bod modd cyfeirio ato neu ati yn nes ymlaen.\n(5) Ym mharagraff (4), ystyr “yn ddarllenadwy ym mhob manylyn o bwys” yw bod yr wybodaeth a geir yn yr hysbysiad neu'r ddogfen arall ar gael i'r derbyniwr i raddau nad ydynt yn llai na phe bai wedi ei hanfon neu ei rhoi drwy gyfrwng dogfen ar ffurf brintiedig.\n(6) Os cafwyd y cyfathrebiad electronig gan y derbyniwr y tu hwnt i oriau busnes y derbyniwr, cymerir ei fod wedi'i gael ar y diwrnod gwaith nesaf; ac, at y diben hwn, ystyr “diwrnod gwaith” yw diwrnod nad ydyw'n ddydd Sadwrn, yn ddydd Sul, yn ŵyl y Banc nac yn ŵyl gyhoeddus arall.\n(7) Bydd gofyniad yn y Rheoliadau hyn y dylai unrhyw ddogfen fod yn ysgrifenedig wedi'i gyflawni os bydd y ddogfen honno'n cwrdd â'r meini prawf a geir ym mharagraff (4); ac mae “yn ysgrifenedig” ac ymadroddion cytras i'w dehongli yn unol â hynny.”.\n3. Yn rheoliad 3 (cymhwyso'r Rheoliadau), ychwaneger ar ôl paragraff (2)—\n“(2A) Pan fydd apelydd (neu, yn ôl y digwydd, yr apelydd a'r awdurdod cynllunio lleol) yn rhoi gwybod felly i'r Cynulliad Cenedlaethol gan ddefnyddio cyfrwng cyfathrebu electronig, cymerir bod yr apelydd wedi cytuno—\n(a)defnyddio cyfathrebiadau tebyg at holl ddibenion y Rheoliadau hyn o ran yr apêl a'r rheini'n gyfathrebiadau y mae modd eu cyflawni'n electronig;\n(b)mai cyfeiriad yr apelydd at ddibenion cyfathrebu felly yw'r cyfeiriad a ymgorfforwyd yng ngohebiaeth yr apelydd wrth hysbysu'r Cynulliad Cenedlaethol neu'r cyfeiriad y mae'n rhesymol ei gysylltu fel arall â'r ohebiaeth honno; ac\n(c)y bydd cytundeb tybiedig yr apelydd o dan y paragraff hwn yn parhau hyd nes iddo hysbysu ei fod yn dymuno dirymu ei gytundeb yn unol â rheoliad 12A,\nac ni fydd y cyfeiriadau a geir ym mharagraffau (1) a (2) o'r rheoliad hwn at benderfynu apêl ar sail sylwadau ysgrifenedig i'w cymryd fel pe baent yn eithrio defnyddio cyfryngau cyfathrebu electronig, yn unol â'r paragraff hwn a rheoliad 2.”.\n4. Yn rheoliad 7 (sylwadau), ychwaneger ar y diwedd—\n“(9) Pan fydd parti y mae'r rheoliad hwn yn gymwys iddo yn dewis defnyddio cyfrwng cyfathrebu electronig i gyflwyno, anfon, copïo neu anfon copi o unrhyw sylwadau, holiadur neu ddogfen arall, bydd y rheoliad hwn yn effeithiol yn ddarostyngedig i'r addasiadau a ganlyn—\n(a)os yr awdurdod cynllunio lleol yw'r parti sy'n dewis gwneud hynny, yn lle'r geiriau “2 gopi o'r” ym mharagraff (3), rhodder y gair “y”, a dileer y geiriau “2 gopi o” ym mharagraff (7);\n(b)os yr apelydd yw'r parti sy'n dewis gwneud hynny, yn lle'r geiriau “2 gopi o'r” ym mharagraff (4), rhodder y gair “y”, a dileer y geiriau “2 gopi o” ym mharagraff (7).”.\n5. Yn lle rheoliad 12 (trosglwyddo dogfennau), rhodder—\n“12. Caniateir anfon neu gyflenwi hysbysiadau neu ddogfennau y mae'n ofynnol neu yr awdurdodir eu hanfon neu eu cyflenwi o dan y Rheoliadau hyn—\n(a)drwy'r post; neu\n(b)drwy gyfrwng cyfathrebu electronig i drosglwyddo'r hysbysiad neu'r ddogfen (yn ôl y digwydd) at berson yn y cyfeiriad y caiff y person hwnnw ei bennu at y diben hwn am y tro.”.\n6. Ar ôl rheoliad 12, mewnosoder—\n“Tynnu'n ôl gydsyniad i ddefnyddio cyfryngau cyfathrebu electronig\n12A. Os na fydd person yn fodlon derbyn defnyddio cyfathrebu electronig mwyach at unrhyw ddiben o dan y Rheoliadau hyn y mae modd ei gyflawni'n electronig, rhaid i'r person hwnnw roi hysbysiad ysgrifenedig—\n(a)yn tynnu yn ôl unrhyw gyfeiriad a hysbyswyd i'r Cynulliad Cenedlaethol neu i'r awdurdod cynllunio lleol at y diben hwnnw; neu\n(b)yn dirymu unrhyw gytundeb a wnaed gyda'r Cynulliad Cenedlaethol neu gydag awdurdod cynllunio lleol at y diben hwnnw,\na bydd y tynnu yn ôl neu'r dirymu hwnnw yn derfynol, gan ddod yn effeithiol ar ddyddiad a bennir yn yr hysbysiad gan y person ond heb fod yn llai na saith niwrnod ar ôl y dyddiad y rhoddwyd yr hysbysiad.”.\nDiwygio Rheoliadau Cynllunio Gwlad a Thref (Hysbysiadau Gorfodi ac Apelau) (Cymru) 2003\n1. Ailrifer rheoliad 2 (dehongli) yn rheoliad 2(1) a, chyn y diffiniad o “hysbysiad gorfodi” a geir yno, mewnosoder y diffiniad a ganlyn—\n“mae i “cyfathrebu electronig” a “cyfathrebiad electronig” yr ystyr sydd i “electronic communication” yn adran 15(1) o Ddeddf Cyfathrebu Electronig 2000(7);”.\n2. Yn rheoliad 4 (nodyn esboniadol i'w anfon gyda chopi o'r hysbysiad gorfodi), ar ddiwedd is-baragraff (a)(ii), mewnosoder—\n“; neu, os defnyddir cyfrwng cyfathrebu electronig i anfon yr hysbysiad hwnnw at y Cynulliad Cenedlaethol, drwy anfon yr hysbysiad iddo ar adeg pan fyddai, yn ôl trefn arferol y trosglwyddo, fel arfer yn cyrraedd y Cynulliad Cenedlaethol cyn y dyddiad hwnnw”.\n3. Ar ôl rheoliad 9 (hysbysiad bod pob dogfen sydd ei hangen wedi cyrraedd), mewnosoder—\n“Defnyddio cyfathrebu electronig\n9A.—(1) Bydd paragraffau (2) i (6) o'r rheoliad hwn yn gymwys pan ddefnyddir cyfrwng cyfathrebu electronig gan berson at ddiben cyflawni unrhyw ofyniad sydd yn Rhan 3 o'r Rheoliadau hyn i roi neu i anfon unrhyw ddatganiad, hysbysiad neu unrhyw ddogfen arall at unrhyw berson arall (“y derbyniwr”).\n(2) Cymerir y bydd y gofyniad wedi'i gyflawni pan fydd y ddogfen a drosglwyddir drwy gyfrwng y cyfathrebu electronig—\n(a)yn gallu cael ei gyrchu gan y derbyniwr;\n(c)yn ddigon parhaol fel bod modd cyfeirio ati yn nes ymlaen.\n(3) Ym mharagraff (2), ystyr “yn ddarllenadwy ym mhob manylyn o bwys” yw bod yr wybodaeth a geir yn yr hysbysiad neu'r ddogfen ar gael i'r derbyniwr i raddau nad ydynt yn llai na phe bai wedi'i hanfon neu ei rhoi ar ffurf dogfen brintiedig.\n(4) Os caiff y derbyniwr y cyfathrebiad electronig y tu hwnt i'w oriau busnes, cymerir ei fod wedi'i gael ar y diwrnod gwaith nesaf; ac, at y diben hwn, ystyr “diwrnod gwaith” yw diwrnod nad ydyw'n ddydd Sadwrn, yn ddydd Sul, yn ŵyl y Banc nac yn ŵyl gyhoeddus arall.\n(5) Caiff gofyniad bod yn rhaid i unrhyw hysbysiad neu ddogfen fod yn ysgrifenedig ei gyflawni os bydd y ddogfen honno'n cwrdd â'r meini prawf a geir ym mharagraff (2); ac mae “yn ysgrifenedig” ac ymadroddion cytras i'w dehongli yn unol â hynny.\n(6) Pan fydd person yn apelio i'r Cynulliad Cenedlaethol o dan reoliad 6 drwy gyfrwng cyfathrebu electronig, cymerir fod y person wedi cytuno—\n(a)defnyddio'r cyfrwng cyfathrebu hynny at yr holl ddibenion sy'n ymwneud â'r apêl y mae modd eu cyflawni drwy gyfrwng electronig;\n(b)mai cyfeiriad yr apelydd at ddibenion cyfathrebu felly yw'r cyfeiriad a ymgorfforwyd yn natganiad apelio yr apelydd neu'r cyfeiriad y mae'n rhesymol ei gysylltu fel arall â'r datganiad hwnnw;\n(c)y bydd cytundeb tybiedig yr apelydd o dan y paragraff hwn yn parhau hyd nes iddo roi hysbysiad yn unol â rheoliad 12A ei fod yn dymuno dirymu y cytundeb.”.\n4. Yn lle rheoliad 12 (trosglwyddo dogfennau), rhodder—\n12. Caniateir cyflwyno, anfon neu gyflenwi hysbysiadau neu ddogfennau y mae'n ofynnol neu yr awdurdodwyd eu cyflwyno, eu hanfon neu eu cyflenwi o dan y Rheoliadau hyn—\n(b)drwy ddefnyddio cyfrwng cyfathrebu electronig i gyflwyno, anfon neu gyflenwi'r hysbysiad neu'r ddogfen (yn ôl y digwydd) i berson yn y cyfeiriad post y caiff ef ei bennu at y diben hwnnw am y tro.”.\n5. Ar ôl rheoliad 12, mewnosoder—\n“Tynnu'n ôl gydsyniad i ddefnyddio cyfrwng cyfathrebu electronig\n12A. Os na fydd person yn fodlon defnyddio cyfathrebu electronig mwyach at unrhyw ddiben o dan y Rheoliadau hyn y mae modd ei gyflawni'n electronig, rhaid i'r person hwnnw roi hysbysiad ysgrifenedig ei fod—\n(a)yn tynnu yn ôl unrhyw gyfeiriad a hysbyswyd i'r Cynulliad Cenedlaethol neu i awdurdod cynllunio lleol at y diben hwnnw; neu\nDiwygio Rheoliadau Cynllunio Gwlad a Thref (Gorfodi) (Gweithdrefn Sylwadau Ysgrifenedig) (Cymru) 2003\n1. Ailrifer rheoliad 2 (dehongli) yn rheoliad 2(1) ac—\n(a)ar ôl y diffiniad o “awdurdod cynllunio lleol” a geir yn y rheoliad hwnnw, mewnosoder y diffiniad a ganlyn—\n“mae i “cyfathrebu electronig” a “cyfathrebiad electronig” yr ystyr sydd i “electronic communication” yn adran 15(1) o Ddeddf Cyfathrebu Electronig 2000(8);”;\n(b)yn y diffiniad o “holiadur” a geir yn y rheoliad hwnnw, ar ôl y geiriau “Rheoliadau hyn”, mewnosoder—\n“, ac, at y diben hwn, cymerir fod ffurflen wedi'i darparu pan fydd y Cynulliad Cenedlaethol wedi'i chyhoeddi ar wefan ac wedi hysbysu awdurdod cynllunio lleol—\nymhle ar y wefan y gellir dod o hyd i'r ffurflen a sut y gellir ei chyrchu;”.\n2. Ar ôl rheoliad 2(1), mewnosoder—\n(3) Bydd paragraffau (4) a (7) yn gymwys os defnyddir cyfrwng cyfathrebu electronig gan berson er mwyn cyflawni unrhyw ofyniad yn rheoliadau 4 i 8 o'r Rheoliadau hyn y dylai sylwadau neu ddogfennau eraill gael eu hanfon at neu eu cyflwyno i unrhyw berson arall (“y derbyniwr”).\n(4) Cymerir y bydd y gofyniad wedi'i gyflawni pan fydd y ddogfen a drosglwyddir drwy gyfrwng cyfathrebu electronig—\n(a)yn gallu cael ei chyrchu gan y derbyniwr;\n(5) Ym mharagraff (4), ystyr “yn ddarllenadwy ym mhob manylyn o bwys” yw bod yr wybodaeth a geir yn y ddogfen ar gael i'r derbyniwr i raddau nad ydynt yn llai na phe bai wedi'i hanfon neu ei rhoi drwy gyfrwng dogfen ar ffurf brintiedig.\n(6) Os cafwyd y cyfathrebiad electronig gan y derbyniwr y tu hwnt i'w oriau busnes, cymerir ei fod wedi'i gael ar y diwrnod gwaith nesaf; ac, at y diben hwn, ystyr “diwrnod gwaith” yw diwrnod nad ydyw'n ddydd Sadwrn, yn ddydd Sul, yn ŵyl y Banc nac yn ŵyl gyhoeddus arall.\n(7) Bydd gofyniad yn y Rheoliadau hyn y dylai unrhyw hysbysiad neu ddogfen fod yn ysgrifenedig wedi'i gyflawni os bydd y ddogfen honno'n cwrdd â'r meini prawf a geir ym mharagraff (4); ac mae “yn ysgrifenedig” ac ymadroddion cytras i'w dehongli yn unol â hynny (ac eithrio yn rheoliad 5).”.\n3. Yn rheoliad 3 (cymhwyso'r Rheoliadau hyn), ar ôl paragraff (2), rhodder—\n“(2A) Pan fydd apelydd (neu, yn ôl y digwydd, yr apelydd a'r awdurdod cynllunio lleol) yn rhoi gwybod felly i'r Cynulliad Cenedlaethol drwy gyfrwng cyfathrebu electronig, cymerir bod yr apelydd wedi cytuno—\n(a)defnyddio'r cyfathrebiadau hynny at holl ddibenion y Rheoliadau hyn, o ran yr apêl, a rheini'n gyfathrebiadau y mae modd eu cyflawni'n electronig;\n(b)mai'r cyfeiriad a roddwyd gan yr apelydd at ddibenion cyfathrebu felly yw'r cyfeiriad a ymgorfforwyd yng ngohebiaeth y person hwnnw wrth hysbysu'r Cynulliad Cenedlaethol, neu'r cyfeiriad y mae'n rhesymol ei gysylltu fel arall â'r ohebiaeth honno; ac\n(c)y bydd cytundeb tybiedig yr apelydd o dan y paragraff hwn yn parhau hyd nes iddo hysbysu ei fod yn dymuno dirymu ei gytundeb yn unol â rheoliad 11A,\nac ni fydd y cyfeiriadau a geir ym mharagraffau (1) a (2) o'r rheoliad hwn at benderfynu apêl ar sail sylwadau ysgrifenedig i'w cymryd fel pe baent yn eithrio defnyddio cyfathrebu electronig yn unol â'r paragraff hwn a rheoliad 2.”.\n“(9) Pan fydd parti y mae'r rheoliad hwn yn gymwys iddo yn dewis defnyddio dull cyfathrebu electronig i gyflwyno, anfon, copïo neu anfon copi o unrhyw sylwadau, holiadur neu ddogfen arall, bydd y rheoliad hwn yn effeithiol yn ddarostyngedig i'r addasiadau a ganlyn—\n(a)os yr apelydd yw'r parti sy'n dewis gwneud felly, yn lle'r geiriau “2 gopi o'r” ym mharagraff (3), rhodder y gair “y”, a dileer y geiriau “2 gopi o” ym mharagraff (7);\n(b)os yr awdurdod cynllunio lleol yw'r parti sy'n dewis gwneud felly, yn lle'r geiriau “2 gopi o'i” ym mharagraff (4), rhodder “ei”, a dileer y geiriau “2 gopi o” ym mharagraff (7).”.\n5. Yn lle rheoliad 11 (trosglwyddo dogfennau), rhodder—\n11. Caniateir cyflwyno, anfon neu gyflenwi hysbysiadau neu ddogfennau y mae'n ofynnol neu yr awdurdodwyd eu cyflwyno, eu hanfon neu eu cyflenwi o dan y Rheoliadau hyn—\n(b)drwy gyfrwng cyfathrebu electronig i gyflwyno, anfon neu gyflenwi'r hysbysiad neu'r ddogfen (yn ôl y digwydd) i berson yn y cyfeiriad y caiff ef ei bennu at y diben hwnnw am y tro.”.\n6. Ar ôl rheoliad 11, mewnosoder—\n“Tynnu'n ôl gydsyniad i ddefnyddio dull cyfathrebu electronig\n11A. Os na fydd person yn fodlon defnyddio cyfathrebu electronig mwyach at unrhyw ddiben o dan y Rheoliadau hyn y mae modd ei gyflawni'n electronig, rhaid i'r person hwnnw roi hysbysiad ysgrifenedig—\na bydd y tynnu yn ôl neu'r dirymu hwnnw yn derfynol, gan gymryd effaith ar ddyddiad a bennir yn yr hysbysiad gan y person ond heb fod yn llai na saith niwrnod ar ôl y dyddiad y rhoddwyd yr hysbysiad.”.\nMae adran 8 o Ddeddf Cyfathrebu Electronig 2000 (“Deddf 2000”) yn rhoi pŵer i'r Gweinidog priodol (fel y'i diffinir yn adran 9 o'r Ddeddf honno), drwy Orchymyn, addasu is-ddeddfwriaeth at ddibenion awdurdodi neu hwyluso'r defnydd o gyfathrebu electronig.\nAt ddibenion adran 8 o Ddeddf 2000, caiff Cynulliad Cenedlaethol Cymru (“y Cynulliad Cenedlaethol”), yn rhinwedd adran 10(2) o Ddeddf 2000, arfer y pŵer i wneud Gorchmynion i'r graddau bod y pŵer hwnnw yn cael ei arfer at un o'r dibenion a geir yn adran 10(3) o Ddeddf 2000.\nMae adran 10(5) o Ddeddf 2000 yn ei gwneud yn ofynnol i'r Cynulliad Cenedlaethol sicrhau cydsyniad yr Ysgrifennydd Gwladol pan fydd yn arfer y pŵer hwn i wneud Gorchmynion. Mae cydsyniad Ysgrifennydd Gwladol Cymru wedi'i sicrhau.\nMae swyddogaethau y mae adran 10(3) o Ddeddf 2000 yn gymwys iddynt, ac sy'n berthnasol i'r Gorchymyn hwn, i'w cael mewn rheoliadau a wnaed gan y Cynulliad Cenedlaethol drwy arfer ei bwerau o dan—\n(a)Deddf Cynllunio (Adeiladau Rhestredig ac Ardaloedd Cadwraeth) 1990 (p.9) (“y Ddeddf Adeiladau Rhestredig”), yn rhinwedd Gorchymyn Cynulliad Cenedlaethol Cymru (Trosglwyddo Swyddogaethau) 1999 (O.S. 1999/672); a\n(b)Deddf Cynllunio Gwlad a Thref 1990 (p.8) (“y Ddeddf Cynllunio”), yn rhinwedd Gorchymyn Cynulliad Cenedlaethol Cymru (Trosglwyddo Swyddogaethau) 1999 (O.S. 1999/672) (fel y'i amrywiwyd gan Orchymyn Cynulliad Cenedlaethol Cymru (Trosglwyddo Swyddogaethau) 2000 (O.S. 2003/390) (Cy.5)).\nMae erthygl 2 o'r Gorchymyn hwn, ac Atodlen 1 iddo, yn addasu Rheoliadau Cynllunio Gwlad a Thref (Atgyfeiriadau ac Apelau) (Gweithdrefn Sylwadau Ysgrifenedig) (Cymru) 2003 (O.S. 2003/390) (Cy.52).\nMae erthygl 3 o'r Gorchymyn hwn, ac Atodlenni 2 a 3 iddo, yn addasu Rheoliadau Cynllunio Gwlad a Thref (Hysbysiadau Gorfodi ac Apelau) (Cymru) 2003 (O.S. 2003/394) (Cy.53) a Rheoliadau Cynllunio Gwlad a Thref (Gorfodi) (Gweithrefn Sylwadau Ysgrifenedig) (Cymru) 2003 (O.S. 2003/395) (Cy.54).\nMae diwygiadau tebyg i'r rhai a wneir gan y Gorchymyn hwn yn cael eu gwneud, drwy orchymyn, gan—\n(a)y Cynulliad Cenedlaethol (gyda chydsyniad Ysgrifennydd Gwladol Cymru), i Ddeddfau a rheoliadau sy'n ymwneud â chynllunio, i'r graddau y maent yn gymwys i Gymru; a\n(b)yr Arglwydd Ganghellor, i reolau gweithdrefnol a wnaed ganddo mewn perthynas ag apelau cynllunio yng Nghymru.\n2000 p.7. At ddibenion y Gorchymyn hwn, yn rhinwedd Gorchymyn Cynulliad Cenedlaethol Cymru (Trosglwyddo Swyddogaethau) 1999 (O.S. 1999/672) a Gorchymyn Cynulliad Cenedlaethol Cymru (Trosglwyddo Swyddogaethau) 2000 (O.S. 2000/253) (Cy.5), mae gan y Cynulliad Cenedlaethol y swyddogaethau perthnasol yn, neu o dan, Ddeddf Cynllunio Gwlad a Thref 1990 (p.8) a Deddf Cynllunio (Adeiladau Rhestredig ac Ardaloedd Cadwraeth) 1990 (p.9).\nGweler adran 10(5) o Ddeddf Cyfathrebu Electronig 2000 (p.7).\nO.S. 2003/390 (Cy.52).\nO.S. 2003/394 (Cy.53).\nO.S. 2003/395 (Cy.54).


Wylfa B: arweinydd Cyngor Ynys Môn “yn bryderus iawn” – Golwg360\n13 Ionawr 2019 am 15:35 Diweddarwyd 17 Ionawr 2019 am 12:27\nMae arweinydd Cyngor Sir Ynys Môn yn dweud ei bod hi’n gofidio am ddyfodol yr ynys os ydi’r awgrym fod prosiect Wylfa Newydd yn y fantol yn wir.\nDywedodd cwmni Hitachi ddydd Gwener (Ionawr 11) nad oes “penderfyniad ffurfiol” ynghylch parhau â’r gwaith ar hyn o bryd.\nDaw’r sylw gan Hitachi yn dilyn adroddiad yn y Nikkei Asian Review sy’n honni bod bwrdd y cwmni yn debygol o roi stop ar y gwaith ar safle’r Wylfa Newydd yr wythnos nesaf.\n‘Newyddion trist iawn’\nMae Llinos Medi Huws yn dweud bod nifer o griwiau o bobol ifanc eisoes wedi dechrau ar brentisiaethau gyda’r prosiect, a’i bod yn gofidio amdanyn nhw â’u sicrwydd ar gyfer y dyfodol.\n“Os ydi’r newyddion yn wir, mae’n amlwg yn newyddion trist iawn i Ynys Môn o ran dyfodol swyddi i’r bobol ifanc yr oedden ni’n gobeithio’u gweld yma,” meddai wrth golwg360.\n“Mae yna dri chriw o hogiau ifanc wedi mynd trwy [y broses o] gael prentisiaeth yn ddiweddar. Dw i’n nabod rhai sydd wedi dechrau ym mis Medi.\n“Bydd 30 o hogiau’n barod i weithio yma yn Sir Fôn, felly mae’r effaith yn mynd i fod yn negyddol.\n“Mae swyddi’n bodoli yma eisoes a bydd effaith negyddol i’r rheiny hefyd.”\nPynciau STEM yn fwy poblogaidd\nMae hi’n dweud bod datblygiad y prosiect wedi digwydd ar adeg pan fo gwyddoniaeth a phynciau tebyg yn dod yn fwyfwy poblogaidd ymhlith y to iau.\n“Dw i’n meddwl beth sydd wedi digwydd dros y blynyddoedd diwethaf yma ydi fod lot o blant a phobol ifanc wedi dangos diddordeb yn y pynciau gwyddoniaeth – y pynciau STEM fel maen nhw’n cael eu galw – ac yn meddwl bod gyrfa’n mynd i fod yma yn Sir Fôn iddyn nhw.\n“Ond mae rhywun yn bryderus iawn am beth fydd Ynys Môn fel ymhen degawd a mwy. Gobeithio nad ydi o’n wir.”\nFe fydd y cyngor yn parhau i drafod y sefyllfa, meddai, ac yn gwybod mwy am ddyfodol y prosiect ar ôl i fwrdd rheoli Hitachi gyfarfod yr wythnos nesaf.\nOnd mae hi’n galw ar lywodraethau Cymru a Phrydain i ystyried y sefyllfa’n ofalus.\n“Does neb yn gwybod canlyniad y drafodaeth rhwng prif weinidog Japan a phrif weinidog Prydain yr wythnos ddiwetha’ chwaith,” meddai.\n“Efallai y gallai Llywodraeth Cymru fod yn rhoi hwb fach i San Steffan fod yn trafod y mater gyda mwy o ddifrifoldeb.”\nMae Llywodraeth Cymru eisoes wedi dweud bod yr adroddiadau’n “bryderus”.\n“Dyma brosiect pwysig gyda buddion economaidd sylweddol i Gymru,” meddai llefarydd y Llywodraeth.\n“Byddwn yn parhau i gadw golwg fanwl ar y sefyllfa a phwyso ar Lywodraeth Prydain i wneud popeth o fewn ei gallu i helpu i ddod â’r prosiect yma i Fôn.”


Digwyddiad llwyddiant i rhanddeiliaid | Melin Homes\nDigwyddiad llwyddiant i rhanddeiliaid\nFe wnaethom ddathlu ein pen-blwydd yn 10 oed gyda'n rhanddeiliaid a phartneriaid y bore yma. Agorodd Peter Crockett y digwyddiad drwy amlinellu rhai o'n cyflawniadau dros y 10 mlynedd ddiwethaf.\n26 Ebr, 2017\nFe wnaethom ddathlu ein pen-blwydd yn 10 oed gyda'n rhanddeiliaid a phartneriaid y bore yma. Agorodd Peter Crockett y digwyddiad drwy amlinellu rhai o'n cyflawniadau dros y 10 mlynedd ddiwethaf. Roedd Sophie Howe, Comisiynydd Cenedlaethau'r Dyfodol a siaradwraig wadd, yn falch iawn i siarad yn y digwyddiad ac yn ein llongyfarch am mai ni yw'r gymdeithas tai gyntaf i gofrestru ar gyfer y cod Ymarfer ar gyfer Cyflogaeth Moesegol mewn cadwyni cyflenwi, sy'n golygu ein bod yn gyflogwr cyflog byw gyda'r disgwyl y bydd ein cyflenwyr yn cofrestru hefyd. Dywedodd Ms Howe: "Mae Melin yn rhan hanfodol o weledigaeth gyfannol Deddf Llesiant Cenedlaethau'r Dyfodol (Cymru) 2015 drwy rymuso pobl i fyw y bywydau gorau y gallant. Tai yw'r curiad calon cymunedau cynaliadwy."\nSiaradodd Paula Kennedy am ein gweledigaeth ar gyfer y 10 mlynedd nesaf a sut mae pawb, yn enwedig y rhanddeiliaid a staff yn chwarae rhan hanfodol wrth ffurfio'r dyfodol. Meddai Paula:\n"Mae gennym rôl i'w chwarae o ran sicrhau bod ein cymunedau yn ffynnu; mae yna adegau cyffrous o'n blaenau."\nMynychodd dros 90 o rhanddeiliaid y digwyddiad gan fwynhau rôl bacwn a bag nwyddau. Dywedodd Emma Williams, Dirprwy Gyfarwyddwr Polisi Tai Llywodraeth Cymru: "Roedd yn wych clywed am waith Melin hyd yma a'u hymrwymiad i agenda Cenedlaethau'r Dyfodol. Rwy'n siŵr y bydd y 10 mlynedd nesaf yr un mor llwyddiannus."\nMae rhanddeiliaid hefyd wedi cofrestru ar ein menter Vol10 gyda chyfanswm yr oriau yn cyrraedd ychydig dros 3,600. Gall unrhyw un addo i gwblhau oriau gwirfoddol a’n helpu i gyrraedd ein nod o 10,000 o oriau! Gallwch roi eich addewid yma.


Y Ffair Aeaf 2017\nFfair Aeaf 2017\nTeithiodd aelodau Ffermwyr Ifanc o bob cwr o Gymru i Ffair Aeaf Brenhinol Cymru i gystadlu mewn amryw o gystadleuthau megis Barnu Carcas Wŷn, arddurno torch Nadolig a Barnu Gwartheg Cigyddion yn ddiweddar. Cafwyd cydtadlu brwd dros y deuddydd, gyda safon uchel iawn yn cael ei ddangos.\nRoedd Ffederasiwn Ffermwyr Ifanc Sir Gâr yn cystadlu yn y cystadleuthau Trimio Oen, Barnu Carcas Wŷn, Barnu Wŷn Cigyddion, Barnu Gwartheg Cigyddion, ac Arddurno Torch Nadolig. Llongyfarchiadau i bob aelod cynrychiolodd y Sir yn y cystadlaethau yma, a diolch yn fawr i’r holl hyfforddwyr am eich gwaith i helpu’r holl aelodau.\nIoan Jones, C.Ff.I. Llanfynydd oedd yn cynrychioli’r Sir yn y gystadleuaeth yma. Llongyfarchiadau i Ioan am ennill cystadleuaeth o safon uchel iawn.\nBarnu Carcas Wŷn\nSion Roberts o glwb Llangadog, Tomos Griffiths o glwb San Ishmael, Ifor Jones o glwb Llanllwni a Elin Childs o glwb Llanfynydd fu yn cynrhychioli’r Sir. Llongyfarchiadau I Tomos Griffiths am ennill y gystdleuaeth i aelodau o dan 18, ac i Ifor Jones am ddod yn drydydd. Ar y cyfan, death y tîm yn 4ydd. Llongyfarchiadau mawr iddynt.\nBarnu Wŷn Cigyddion\nDaeth Nia Thomas o glwb San Ishmael yn gyntaf yn yr adran o dan 18. Llongyfarchiadu mawr iddi. Aelodau arall y tîm oedd Iwan Thomas, San Ishmael; Ifor Jones Llanllwni a Caryl Howells o glwb Llangadog.\nBarnu Gwartheg Cigyddon\nY pedwar aelod oedd yn cynrychioli’r sir yn y gystadleuaeth yma oedd William Griffiths a Aled Owens, y ddau o glwb San Clêr, Sion Roberts o glwb Llangadog a Anwen Jones o glwb Llanllwni. Da iawn i’r pedwar am gystadlu mewn cystadleuaeth safonol.\nAddurno Torch Nadolig\nSionedd Howells o glwb Llanllwni oedd yn cynrychioli’r sir yn y gystadleaeth hon. Llongyfarchiadau mawr am ddod yn gydradd 4ydd, allan o ddeddeg ymgeisydd.\nAr ôl dau ddydd o gystadlu brwd, llongyfarchiadu i holl aelodau’r Sir am eu ymdrech gwych.


Rydych chi yma: Hafan-> cynhyrchion -> Cigarette Lighter Car Plug -> Cigarette Lighter 12v Plug\nLighterking Enterprise Co.,Ltd in Taiwan, Yn cynhyrchu gwmni masnach dramor cynhwysfawr Cigarette Lighter 12v Plug. Gyda o ansawdd rhagorol ac yn llawn bris cystadleuol, mae ein cynnyrch yn mwynhau enw da ymhlith ein partneriaid busnes a chwsmeriaid. Ers blynyddoedd, rydym wedi derbyn gwerthu yn dda mewn marchnadoedd.\n, Cysylltwch â ni yn rhydd. Byddwn yn darparu y pris gorau i chi o ansawdd da. Rydym yn ymroddedig i sefydlu budd y ddwy ochr a pherthynas cydweithrediad llwyddiant i'r ddwy ochr â chwmnďau o'r ddau gartref a thramor.


Cyfryngau Cymdeithasol a Chysyniad y Gweithiwr | Martech Zone\nCyfryngau Cymdeithasol a Chysyniad y Gweithwyr\nDydd Sadwrn, Ebrill 4, 2009 Dydd Llun, Tachwedd 4, 2013 Douglas Karr\nMae John Jantsch yn gofyn cwestiwn gwych, Oes gennych chi Gyfryngau Cymdeithasol nad yw'n Cystadlu?\nCwestiwn arall allai fod, “A all cwmni orfodi cyfryngau cymdeithasol i beidio â chystadlu?Yn draddodiadol, mae llysoedd wedi gwgu ar gyfyngiadau a roddir gan gyflogwyr ar hawl eu gweithwyr i ddod o hyd i fywoliaeth a'i gwneud. Gan fod mwy a mwy o gwmnïau'n cael eu gorfodi i ddefnyddio cyfryngau cymdeithasol ac annog eu gweithwyr i gymryd rhan, sut allwn ni ddisgwyl i gyn-weithwyr beidio?\nMae'n gondrwm i gwmnïau, ond a bod yn onest rwy'n falch bod cwmnïau'n gorfod wynebu rhai o'r heriau anodd hyn. Mae gwylio aur yn dod yn llai a llai cyffredin wrth i weithwyr droi drosodd yn amlach.\nNid oes y fath beth â theyrngarwch mwyach mewn cwmnïau ... byddant yn dympio ychydig gannoedd o weithwyr heb amrantu a fydd yn helpu i roi ychydig o daro i'w prisiau stoc. Mae gweithwyr wedi gwrthsefyll gwrthsefyll bod yn ffyddlon i'w cyflogwyr, gan gydnabod y bydd eu codiad mawr nesaf yn ôl pob tebyg yn dod pan fyddant yn symud i'w cyflogwr nesaf.\nO ganlyniad, nid oes unrhyw un hyd yn oed yn mesur effaith trosiant gweithwyr mwyach ar wasanaeth cwsmeriaid, ansawdd, na hyd yn oed llwyddiant cwmni. Efallai bod cyfryngau cymdeithasol yn newid hyn. Mae'r cyfryngau cymdeithasol yn rhoi wyneb a chyflogai wyneb y gweithiwr ... mae cwmnïau'n dod yn adnabyddus am eu gweithwyr yn lle bod yn logos a sloganau di-wyneb.\nAm gryn amser dim ond fel cost fwyaf cwmni y mae adnoddau dynol wedi cael eu hystyried, heb eu gwerthfawrogi'n nodweddiadol am yr aberthau maen nhw wedi'u gwneud i sicrhau llwyddiant a thwf y cwmni. Roedd y credyd hwnnw bob amser yn cael ei roi i'r ystafell fwrdd.\nYn yr un modd ag y mae defnyddwyr yn cael eu grymuso gan gyfryngau cymdeithasol i wneud i gwmnïau berfformio a gwrando, nawr mae gweithwyr yn cael eu grymuso yn ogystal â'u bod yn cynrychioli'r cwmnïau maen nhw'n gweithio iddyn nhw. Mae hyn yn ei gwneud yn ofynnol i gwmnïau ailfeddwl pwy maen nhw'n eu llogi, pa mor dda maen nhw'n trin eu gweithwyr, a sut i drin gweithwyr dan y chwyddwydr.\nEfallai y bydd dyddiau gwylio aur a phen-blwyddi gweithwyr yn dychwelyd!\nTags: Marchnata Tâp DuctJohn Jantschdi-gystadlucyfryngau cymdeithasol\nMae Chwiliad Lleol yn Tyfu, Ydych Chi Hyd yn oed ar y Map?\nYn Vegas Yr Wythnos Hon yn WebTrends Engage


O'r Senedd: Alun Ffred Jones ar y system rheilffyrdd\nAelodau Adran y wefan ar gyfer AelodauPasia hi ‘mlaenDanfona neges at dy ffrindiauTaflennu i ennillGallaf sbario awr i helpu taflenni yn fy ardal i\tBuddsodda heddiw!£5, £10, £20 i’n helpu i symud Cymru ymlaenFy mhoster PlaidArcheba boster etholiad am ddimCymdeithasu‘Hoffa’ ni ar Facebook neu adia ‘twibbon’ wrth drydar\tHafan Y Diweddaraf Blog y Llechen O'r Senedd: Alun Ffred Jones ar y system rheilffyrdd\nRSS BLOG Y LLECHENO'r Senedd: Alun Ffred Jones ar y system rheilffyrdd23/10/2012Alun Ffred Jones AC, Gweinidog Cysgodol Datblygu Economaidd, sy’n ysgrifennu o’r Senedd…\nCynhaliodd Plaid Cymru ddadl yn ddiweddar ar wasanaethau rheilffordd yng Nghymru. Mae hwn yn amser pwysig i edrych ar ddyfodol y fasnachfraint reilffordd i Gymru, gyda masnachfreintiau yn Lloegr (rhai ohonynt yn effeithio ar Gymru) yn cael enw drwg.\nEin polisi presennol yw model nid-am-ddifidend i fasnachfraint Cymru a’r Gororau pan ddaw’n bryd ei adnewyddu yn 2018. Yr ydym eisoes wedi sicrhau ymrwymiad gan y Cynulliad a’r Llywodraeth i edrych i mewn i weld pa mor ddichonadwy yw hyn. Rydym eisiau ymchwilio yn llawn i bob dewis posib.\nGallai hyn gynnwys perchenogaeth gyhoeddus, neu fenter gydweithredol, neu gorff hyd-braich annibynnol megis Network Rail neu Glas Cymru. Gwnaeth ein harweinydd Leanne Wood araith ardderchog lle galwodd am i’r elw o deithiau rheilffyrdd cael ei ail-fuddsoddi mewn gwasanaethau.\nDywedodd Llyr Huws Gruffydd y byddai modd troi difidendau o ryw £10m y flwyddyn yn ôl i wella gwasanaethau petae gennym fodel nid-am-ddifidend. Dywedodd hefyd, ar bwnc perchenogaeth gyhoeddus, fod model o’r fath eisoes yn bodoli ar fasnachfraint Arfordir y Dwyrain yn Lloegr lle mae Directly Operated Railways sydd mewn perchenogaeth gyhoeddus yn gwneud yn dda iawn. Ers rhwystrau cyfreithiol cibddall rhag ymestyn y model hwn i Gymru, gan ei fod, yn anffodus, yn bod fel darpariaeth argyfwng yn unig, ond nid yw Plaid Cymru am weld ei gau allan yn gyfan gwbl.\nGalwasom hefyd am ddatganoli’r seilwaith rheilffyrdd i Gymru yn unol â’r hyn ddigwyddodd yn yr Alban. Buasai arian dilynol Barnett uniongyrchol bron yn sicr yn arwain yn awtomatig at gynnydd mewn buddsoddi mewn rheilffyrdd yng Nghymru, dros a thu hwnt ymrwymiad presennol llywodraeth y DG i drydaneiddio.\nY gwir berygl sy’n amlygu ei hun yw bod trydaneiddio’r lein i Abertawe bellach yn cael ei ddefnyddio gan bleidiau clymblaid y DG i gyfiawnhau dim mwy o fuddsoddiad yng Nghymru, y tu hwnt i addewid niwlog gan y Dem Rhyddion am y gogledd. Mae perygl y bydd llywodraeth y DG yn defnyddio’r un buddsoddiad hwn fel esiampl o’r hyn wnaethant dros Gymru, ar waetha’r ffaith i mi ddarganfod tystiolaeth sy’n dangos nad yw Cymru ar hyn o bryd ond yn derbyn rhwng 2-3% o wariant y DG ar seilwaith rheilffyrdd, yn bennaf am ein bod yn cael ein trin ar sail Cymru a Lloegr. Ar y llaw arall, mae’r Alban fel petai’n cyfrif am 25% o wariant y DG ar reilffyrdd.\nMae Plaid Cymru yn bendant o’r farn mai dechrau’n unig yw trydaneiddio hyd at Abertawe a Lein y Cymoedd. Mae angen i ni gael rheolaeth Gymreig dros seilwaith rheilffyrdd cyn y cyfnod buddsoddi nesaf sy’n cychwyn yn 2019/20 a gosod ymrwymiad go-iawn i drydaneiddio’r gogledd a chreu swyddi cynaliadwy yno.\nDiweddodd Simon Thomas y ddadl gyda phwynt ardderchog. Yr oedd llefarydd y Ceidwadwyr ar Drafnidiaeth wedi gwneud sylwadau eithaf diddeall am “reilffyrdd y sector cyhoeddus” a wrthwynebwyd gan Simon; nododd ef fod gan lywodraeth rôl gadarnhaol a hanfodol i’w chwarae mewn trafnidiaeth rheilffyrdd, gan ymdrin â methiant y farchnad yn benodol.\nFodd bynnag, dywedodd Simon hefyd fod angen i Lafur ddatganoli mwy os ydynt am wireddu ymrwymiad eu maniffesto am fodel nid-am-ddifidend. Mae’r penderfyniad terfynol ar adnewyddu’r fasnachfraint yn fater ar y cyd i lywodraethau Cymru a’r DG. Derbyniodd y Gweinidog Llafur fod hyn yn wir. Mae angen i Lafur fabwysiadu hyn fel ymrwymiad gwleidyddol ac argyhoeddi hierarchaeth eu plaid yn Llundain. Rydym eisoes wedi gosod yr agenda a byddwn yn parhau i bledio’r achos.\nCyflëwyd neges Plaid Cymru am reilffyrdd yn glir iawn yn y ddadl; yn erbyn darnio a chystadlu, ac o blaid integreiddio, buddsoddi a rhoi’r ethos cyhoeddus yn ôl i reilffyrdd Cymru. Un o’n prif amcanion yw symud rheilffyrdd yn uwch fyth i fyny’r agenda gwleidyddol, ac fe gymerasom gam enfawr ymlaen yr wythnos hon.\nTagiautrafnidiaeth Ymunaarlein o £2 y misCyfrannu Nawri greu Cymru wellGwirfoddoliHelpa ni i ennillPlaid BywDy luniau, twîts a fideos\nErthyglau perthnasol02/04/2013 - Plaid yn rhybuddio fod cynigion am ffordd doll yr M4 yn annhebygol o fod o fudd economaidd sylweddol i Gymru >03/02/2013 - HS2- yr angen am ymgyrch genedlaethol >28/01/2013 - Rhaid i fuddsoddiad mewn trafnidiaeth elwa'r DU gyfan >21/12/2012 - Angen “cadw’r dwylo i ffwrdd” ar reilffyrdd Cymru: Plaid yn herio Ysgrifennydd Cymru >08/10/2012 - FIDEO: Gwella maes awyr Caerdydd >\tDerbyn ebyst y Blaid


Masnachfreintiau Plant ar Werth | Cyfleoedd Masnachfraint | Franchiseek\n»Cyfleoedd Masnachfraint»Deyrnas Unedig»Masnachfreintiau Plant\nPlant dan Sylw Masnachfreintiau\nPlant Diweddaraf Masnachfreintiau\nMeithrinfeydd Dydd Pos Mwnci\nTrosolwg o'r Cwmni Wedi'i sefydlu yn 2002, Monkey Puzzle Day Nurseries yw masnachfraint gofal plant mwyaf y DU a'r trydydd darparwr gofal plant mwyaf. Wedi'i sefydlu ...\nMae Harmony at Home yn fasnachfraint sydd wedi ennill sawl gwobr ac sy'n chwilio am entrepreneuriaid gofalgar i redeg prif asiantaeth staff nani a staffio cartref ....\nPorwch y diweddaraf a mwyaf cyffrous cyfleoedd masnachfraint plant heddiw gan ddefnyddio Franchiseek International.\nYdych chi eisiau gweithio gyda phlant? Wel os mai dyma yw eich newyddion da angerddol, mae'r galw am fusnesau sy'n gysylltiedig â phlant yn codi i'r entrychion mewn ystod eang o sectorau, gan fod rhieni'n gyson yn ceisio am y gorau i'w plant. Ond pa fathau o gyfleoedd masnachfraint sydd ar gael yn y sector sy'n gysylltiedig â phlant?\nCyfleoedd Masnachfraint Plant\nMae yna ystod eang o gyfleoedd masnachfraint ar werth sy'n cynnwys gweithio gyda phlant. Mae'r rhain yn cynnwys:\nMasnachfreintiau dysgu - mae'r galw am addysg a chymwysterau o'r safon uchaf ym meddwl pob rhiant da. Dyna pam mae llawer o rieni yn buddsoddi mewn hyfforddiant cartref i'w plant. Mae galw cynyddol am fasnachfreintiau dysgu yn fyd-eang.\nMasnachfreintiau gofal plant - mae llawer o rieni yn teimlo'r angen i fynd i'r gwaith i ennill yr incwm gorau posibl, a dyna pam mae llawer o rieni hefyd yn troi at wasanaethau gofal plant a gwarchod plant. Mae yna ystod eang o wahanol gyfleoedd masnachfraint gofal plant ar werth ledled y byd. Gyda thua 28% o blant yn byw gyda'u mam yn unig, mae'r galw yn tyfu'n gyflym.\nMasnachfreintiau Clybiau Plant - mae galw cynyddol am ddiddordeb mewn gweithgareddau ar ôl ysgol a gwyliau / hanner tymor a masnachfraint clybiau - gan rieni a phlant fel ei gilydd. Mae er budd rhieni i gael plant allan o'r tŷ ac yn hytrach na chwarae gemau fideo ac ar ffôn smart, yn hytrach chwarae pêl-droed a gweithgareddau awyr agored a gynhelir gan lawer o wahanol fasnachfreintiau.\nGall rhyddfreintiau sy'n gysylltiedig â phlant hefyd ehangu i'r sector masnachfraint manwerthu, gyda llawer o fasnachfreintiau manwerthu yn arbenigo mewn dillad, teganau a gemau plant.\nMae cymaint o wahanol gyfleoedd masnachfraint plant ar gael, rydych yn sicr o ddod o hyd i rywbeth i chi.\nPrynu Masnachfraint Plant\nUn o fanteision masnachfraint sy'n gysylltiedig â phlant yw eich bod mewn busnes i chi'ch hun, ond nid gennych chi'ch hun.\nPan fyddwch chi'n buddsoddi mewn masnachfraint plant, boed yn wersyll gweithgaredd hanner tymor neu'n fasnachfraint gofal plant fel gofal plant Manna-Seh, bydd y masnachfreiniwr yn aml yn darparu popeth sydd ei angen arnoch chi i daro'r llawr. Mae hyn yn aml yn cael ei gynnwys yn y buddsoddiad masnachfraint ac mae'n cynnwys deunyddiau marchnata, gwisgoedd staff, eich gwefan frand eich hun ac fel arfer cymorth i ddewis y diriogaeth fasnachfraint gywir. Mae gwasanaethau lansio ac offer a ddarperir yn amrywio o fasnachfraint i fasnachfraint felly gwnewch yn siŵr eich bod yn amlinellu hyn yn nogfennaeth y fasnachfraint cyn i chi brynu.\nPorwch trwy lawer o wahanol gyfleoedd masnachfraint sy'n gysylltiedig â phlant yng nghyfeiriadur masnachfraint plant Franchiseek isod.


Ar y rheng flaen ac yn brwydro i oroesi, mae Hosbis Dewi Sant yng Ngogledd Orllewin Cymru yn lansio eu Cronfa Adferiad er mwyn sicrhau y byddent yn medru bodloni’r anghenion a ddaw. - St David's Hospice\nBy admin May 6, 2020 May 6, 2020 Categories: Intranet News, Newyddion\nMae hosbis Dewi Sant wedi cyhoeddi bydd yr elusen yn wynebu colled ariannol o fwy na £1 miliwn, hyd yn oed gyda chymorth y llywodraeth.\nMae’r rhain yn golledion ni fydd yr Hosbis yn adfer yn 2020 wedi iddynt orfod canslo bob un o’u ddigwyddiadau a chau dau ddeg chwech o siopau a dau gaffi yn Llandudno a Llangefni.\nDywedodd Trystan Pritchard, Prif Weithredwr Hosbis Dewi Sant:\n“Mae ein Hosbis leol mewn brwydr i oroesi. Rydym wedi wynebu heriau ariannol anodd yn y gorffennol ond dim un ar raddfa mor fawr â’r colledion yr ydym yn wynebu oherwydd COVID19.\n“Ar gychwyn y pandemig, doedd dim dewis gennym ni ond i yrru ein gweithlu cynhyrchu incwm a gwirfoddol adref. Mae hyn yn golygu byddem yn colli naw deg y cant o’n hincwm dros fisoedd Mai, Mehefin a Gorffennaf a does ddim ffordd i ni ddweud pa mor hir fydd hi’n cymryd i ni gyrraedd lle rydym ni angen bod unwaith eto.\n“Rydw i bellach yn gwybod y byddem £1 miliwn yn fyr o’r hyn rydym angen i redeg yr Hosbis eleni, hyd yn oed wedi cyhoeddiad y Llywodraeth o gymorth.”\nYn y mis diwethaf, cyhoeddodd Llywodraeth Cymru cronfa benodol o £6.3 m i helpu hosbisau’r DU i barhau i ddarparu eu gwasanaethau clinigol drwy’r pandemig. O’r ffigwr yma, mae £600,000 wedi’i chlustnodi i Hosbis Dewi Sant er mwyn cefnogi costau darpariaeth glinigol ar gyfer misoedd Ebrill, Mai a Mehefin. Y tu hwnt i hynny, mae’n rhaid i’r Hosbis ddibynnu ar y cymunedau y mae’n gwasanaethu er mwyn cadw ei ddrysau ar agor yn y dyfodol.\n“Rydym yn falch fod y llywodraeth wedi cydnabod ein bod yn rhan hanfodol o’r gwasanaeth y mae hi eisiau darparu i bobl ar ddiwedd eu hoes, dan weithio wrth ochr ein cydweithwyr GIG.\n“Does ddim amheuaeth fod y gefnogaeth gan y Llywodraeth yn achubiaeth, bydd hi’n ein galluogi i gadw ein gwasanaethau cleifion mewnol ag allgymorth yn agored dros gydol y pandemig, ond ni fydd hi’n cynnal ein dyfodol.”\nMae Hosbis Dewi Sant yn elusen leol wedi adeiladu ar haelioni’r cymunedau y mae hi’n gweini. Bob blwyddyn mae’n rhaid i’r Hosbis godi dros £4 miliwn i gadw ei ddrysau ar agor er mwyn gofalu am bobl yn byw gydag afiechydon datblygedig yng Ngogledd-orllewin Cymru.\nMae’r Hosbis yn darparu gwasanaethau nad ydynt ar gael drwy’r GIG ac yn gweithio wrth ochr cydweithwyr gofal iechyd a chymdeithasol er mwyn gwarchod anghenion rhai o bobl fwyaf bregus ein cymunedau.\nGyda dim ond 14% yn cael ei ariannu gan y GIG a’r llywodraeth leol, mae’r Hosbis eisoes yn dibynnu ar dros £3.5 miliwn yn cael ei godi yn lleol.\nMewn ymdrech i adfer y colledion, mae’r Hosbis yn lansio ‘Cronfa Adferiad’ er mwyn trio codi £1 miliwn erbyn diwedd y flwyddyn er mwyn sicrhau fydd yr Hosbis yn medru aros ar agor.\n“Fel elusen rydym yn ymwybodol iawn o’r trafferthion sydd yn wynebu busnesau ac unigolion, ac mae’n rhaid i ni wynebu bydd codi arian yn anoddach nag erioed”\nMae’r Hosbis yn gofyn am unrhyw gefnogaeth y gall pobl ei roi yn y cyfnod diesiampl hwn, fydd hi’n mynd yn bell wrth sicrhau dyfodol yr Hosbis wrth iddi frwydro i oroesi.\nUn o’r ffyrdd hawsaf i unigolion gefnogi’r Hosbis yw ymuno a’i loteri wythnosol am ddim ond £1 yr wythnos gyda siawns i ennill hyd at £1000 bob wythnos.\nMae yna nifer o ffyrdd eraill y gellwch gefnogi’r Gronfa Adferiad yn cynnwys gweithgareddau codi arian o adref, heriau wedi noddi neu drwy roddi.\nAm fwy o wybodaeth ewch i’r wefan https://stdavidshospice.org.uk/cronfaadferiad2020/?lang=cy neu gyrrwch ebost i enquiries@stdavidshospice.org.uk


Cyfradd cyfnewid Pa`anga (TOP) I 1 troy owns o arian (XAG) byw ar farchnad cyfnewid Forex\nCyfraddau cyfnewid FOREX updated: 28/03/2020 14:14\nPa`anga - 1 troy owns o arian pris ar hyn o bryd ar y farchnad cyfnewid Forex yn 28 Mawrth 2020\n14:14:42 (Diweddariad cyfradd forex mewn 59 eiliad)\n1 TOP = 0.03 XAG\n1 XAG = 34.34 TOP\nFfynhonnell y cyfraddau cyfnewid yw'r gyfnewidfa Forex. 1 pa`anga i 0.03 1 troy owns o arian ar y gyfnewidfa Forex. Pa`anga cyfradd i 1 troy owns o arian yn diweddaru bob 30 eiliad. Cyfradd cyfnewid pa`anga i 1 troy owns o arian ar Forex y funud, awr, wythnos neu fis.\nSiart masnachu Forex 1 troy owns o arian - Pa`anga yn byw, 28 Mawrth 2020\nSiart masnachu Forex pa`anga I 1 troy owns o arian yn byw, 28 Mawrth 2020\nMae'r siart o pa`anga i 1 troy owns o arian Wcrain ar 28 Mawrth 2020 yma, ymlaen ein gwefan. Gwneir y siart o pa`anga i 1 troy owns o arian ar y brig i'w gwneud hi'n gyfleus i chi wylio'r newidiadau yn y gyfradd gyfnewid. Gellir sylwi'n gyflym ar yr holl newidiadau i'r cyfraddau cyfnewid ar y siart. Gellir darganfod yr union gyfradd pa`anga ar y siart os ydych chi'n hofran drosti.\nTrosi Pa`anga I 1 troy owns o arian Pa`anga I 1 troy owns o arian Cyfradd cyfnewid Pa`anga I 1 troy owns o arian Hanes y gyfradd gyfnewid\nMasnachu ar-lein pa`anga (TOP) i 1 troy owns o arian ar hyn o bryd\nBob munud rydym yn olrhain y gyfradd gyfnewid. Cododd y pa`anga gan 0.0000 XAG yn y funud olaf. Hanes 10 munud o pa`anga i 1 troy owns o arian o Forex yn y tabl ar y dudalen. Mae'n gyfleus cymharu newidiadau yn y gyfradd gyfnewid bob munud.\nMasnachu ar-lein pa`anga (TOP) i 1 troy owns o arian masnachu olaf awr\nGellir gwylio newidiadau yn y pa`anga i'r 1 troy owns o arian bob awr. Dynameg y pa`anga (TOP) i 1 troy owns o arian yr awr hon yw - 0.0000 XAG. Mae'r wefan yn dangos tabl ar gyfer postio 10 awr o'r pa`anga i'r 1 troy owns o arian am bob awr. Rhoddir gwerthoedd y pa`anga yr awr yn y tabl fel ei bod yn gyfleus gweld y gwahaniaeth.\nMasnachu ar-lein pa`anga (TOP) i 1 troy owns o arian tuedd heddiw 28 Mawrth 2020


Sgwrsio Dinasoedd eraill yn Olomoucký. Sgwrsio am ddim gyda dieithryn ar hap yn syth o Dinasoedd eraill yn Olomoucký.\nChatroulette Dinasoedd eraill yn Olomoucký\nCroeso i Chatroulette Dinasoedd eraill yn OlomouckýCyswllt i berson aleatory unrhyw le yn y byd. Gyda Chatroulette Dinasoedd eraill yn Olomoucký gallwch ddewis rhwng yr opsiynau canlynol:- Sgwrs am ddim gyda phob math o bobl o Dinasoedd eraill yn Olomoucký. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Dinasoedd eraill yn Olomoucký:


M&S am roi arwyddion dwyieithog ym mhob un o’u siopau – Golwg360\nM&S am roi arwyddion dwyieithog ym mhob un o’u siopau\n14 Awst 2013 am 17:38 Diweddarwyd 15 Awst 2013 am 08:34\nMae Marks and Spencer wedi dweud y byddan nhw’n rhoi arwyddion dwyieithog newydd yn eu siop yng Nghaerfyrddin – ac ymhob un o’u siopau trwy Gymru.\nMae’n dilyn protestio cyhoeddus yn erbyn arwyddion uniaith Saesneg yn y siop.\nMewn ymateb i alwad gan gynghorwyr sir Plaid Cymru a Chymdeithas yr Iaith am arwyddion dwyieithog, fe gyfaddefodd y cwmni mai trwy gamgymeriad y cafodd yr arwyddion uniaith Saesneg eu codi.\nMae’r cwmni’n addo darparu arwyddion dwyieithog ymhob cangen trwy Gymru yn y dyfodol agos.\nTra’n croesawu’r addewid, dywed Plaid Cymru ei bod yn drueni bod y sefyllfa wedi codi o gwbl.


Blwyddyn Newydd, Gwirfoddolwr Newydd | GwirfoddolwyrSirDdinbych\nBlwyddyn Newydd, Gwirfoddolwr Newydd\nDyma’r adeg y bydd llawer ohonom ni’n gwneud addunedau Blwyddyn Newydd. Nid oes raid i edrych yn ôl ar y pethau na wnaethom ni gystal y llynedd, a’r pethau rydym ni am eu gwella eleni achosi siom neu fraw os ydym ni’n cynllunio ymlaen llaw. P’un ai ydych chi am siapio eich hun (yn gorfforol neu’n feddyliol) neu gyflawni targed oes, gallai gwirfoddoli eich cynorthwyo i gyrraedd y nod a chadw eich addunedau!\nDywed seicolegwyr eich bod chi’n fwy tebygol o gadw at eich addunedau os ydych chi’n eu rhannu gyda phobl eraill ac yn neilltuo amser i weithio arnynt. Trwy wirfoddoli gallech ddefnyddio amser rheolaidd bob wythnos i weithio ar eich adduned trwy gynorthwyo pobl eraill yn eich cymuned. Rydym ni hefyd yn credu nad oes raid i chi wirfoddoli i helpu pobl eraill yn unig; mae gwirfoddoli yn dda ar gyfer datblygiad personol sy’n rhoi cyswllt cymdeithasol rheolaidd gyda phobl newydd a chynyddu eich hunan barch tra’n dysgu sgiliau newydd i chi.\nDyma ychydig o gynghorion i’ch dechrau ar eich taith gwirfoddoli:\nByddwch yn benodol am yr hyn rydych chi am ei gyflawni a’i wneud yn fesuradwy – e.e. yn hytrach na dweud ‘Rwy’n addunedu i fod yn fwy heini’ gwnewch addewid i chi eich hun y byddwch yn ymrwymo i adfer eich ffitrwydd trwy gerdded am 2.5 awr yr wythnos ar ddydd Mawrth a dydd Gwener, er enghraifft, y gallech ei wneud trwy wirfoddoli i fod yn unigolyn sy’n mynd â chi am dro ar ran y Cinnamon Trust.\nGwiriwch a yw eich addunedau yn rhai y gellir eu cyflawni – nid oes unrhyw bwrpas gwthio eich hun i wneud rhywbeth na fedrwch chi ei gyflawni, bydd hynny’n gwneud i chi deimlo’n waeth ac yn eich troi yn erbyn gwneud unrhyw beth. Gwnewch yn siwr fod gennych chi’r amser a’r adnoddau ar gael i gyflawni eich addunedau. Cyfrifwch faint o amser sbâr sydd gennych chi bob wythnos ac ymrwymo i ddefnyddio’r amser hynny yn unig i wirfoddoli.\nGweithiwch ar eich addunedau gyda ffrind – mae pobl yn fwy tebygol o gadw at eu haddunedau os ydyn nhw gweithio arnyn nhw gyda ffrind, felly fe allech chi roi cynnig ar wirfoddoli ar y rowndiau troli yn yr ysbyty lleol gyda rhywun rydych chi’n ei adnabod.\nYsgrifennwch eich targedau – bydd nodi eich targedau yn ysgrifenedig yn eich helpu i wneud gwell cysylltiad rhwng eich meddyliau a’r pethau rydych chi’n eu gwneud. Rhowch amser gwirfoddoli yn eich dyddiadur a’i wneud yn elfen go iawn o’ch bywyd chi.\nByddwch yn realistig am ba mor hi y bydd hi’n ei gymryd i gyflawni eich nodau – mae addunedau a gwirfoddoli yn cymryd amser i gyflawni canlyniadau. Mae’r rhan fwyaf o rolau gwirfoddoli yn cymryd amser cyn iddynt ddechrau oherwydd gwiriadau’r Gwasanaeth Diogelu ac Atal neu hyfforddiant y mae’n rhaid ei gwblhau cyn i chi gael dechrau. Felly peidiwch â rhoi’r ffidil yn y to os nad ydych chi’n cael canlyniadau ar unwaith.\nDathlwch eich cyflawniadau – unwaith rydych chi’n cyrraedd carreg filltir ac yn dechrau cyflawni eich targedau, dylech wobrwyo eich hun mewn modd nad yw’n torri eich addunedau. Os ydych chi’n hoffi antur, ac wedi cyflawni eich targedau 2018 yn gynnar, fe allech chi wirfoddoli i godi arian ar gyfer Action on Hearing Loss a thalu £25 yn unig i fynd ar y ‘zipline’ cyflymaf yn y byd yn Zipworld – felly cael hwyl, gwirfoddoli a chefnogi elusen ar yr un pryd!\nEr mwyn dod o hyd i rôl gwirfoddoli a fydd yn gweddu i chi ac yn eich cynorthwyo i gyflawni eich addunedau, cliciwch ar y ddolen isod, os gwelwch yn dda\nCYFLWYNIR I CHI GAN\nGyngor Gwasanaethau Gwirfoddol Sir Ddinbych sydd hefyd yn cynnal www.gwirfoddolwyrsirddinbych.org\nStryd y Ffynnon


Cwrs Dwys y Fenni 2018 | Ballet Cymru\nDyddiad: Dydd Mawrth 29 Mai – Dydd Gwener 1 Mehefin 2018\nAmser: 1pm – 4pm\nLleoliad: The Borough Theatre, Y Fenni\nCost: £70 gan gynnwys tocyn i weld Cinderella\nMae’r cwrs wedi’i gynllunio i roi profiad unigryw i’r cyfranogwyr o weithio gyda dawnswyr proffesiynol Ballet Cymru a chreu darn i’w berfformio.\nBydd y rhai a fydd yn cymryd rhan yng Ngwrs Dwys y Fenni yn cael y cyfle i ddysgu am stori Cinderella, darganfod ei chymeriadau a dysgu amdanynt, a dyfeisio darn i’w berfformio yn seiliedig ar ei themâu.\nBydd dawnswyr proffesiynol Ballet Cymru yn cynnal dau gwrs:\n1) Dawnswyr Ifanc (8 – 11 oed)\n2) Ballet Elfennol (12+ oed)\nBob dydd bydd y cyfranogwyr yn cael sesiwn gynhesu a gemau, dosbarth ballet, a sesiwn greadigol/sesiwn ddysgu i greu eu dawns. Bydd Cwrs Dwys y Fenni yn gwrs hwyliog, rhyngweithiol, addysgiadol a chreadigol.\nBydd y darn a grëwyd gan y cyfranogwyr yn cael ei berfformio i godi’r llen ar berfformiad Cinderella gan Ballet Cymru ddydd Gwener 1 Mehefin 2018 am 7.30pm yn y Borough Theatre, Y Fenni.\nBydd egwyl ar gyfer byrbrydau a diodydd bob prynhawn yn ogystal â chyfle i wylio dawnswyr y Cwmni yn perfformio rhannau o goreograffi, cyfle i ofyn cwestiynau, a dod yn aelod o Ballet Cymru am ychydig ddyddiau!\nMae’r ffi ar gyfer y cwrs yn cynnwys tocyn i berfformiad Cinderella gan Ballet Cymru yn y Borough Theatre ar 1 Mehefin 2018. Bydd tocynnau ar gyfer y perfformiad hefyd ar werth yn swyddfa docynnau’r theatr.\nI wneud cais am eich lle ar Gwrs Dwys y Fenni, lawrlwythwch y ffurflen gais o’n gwefan. Os oes gennych unrhyw gwestiynau, mae croeso i chi e-bostio\nAmy Doughty amydoughty@welshballet.co.uk


Canolfannau Hamdden yn cyflawni Statws Sefydliad sy'n ymwybodol o Awtistiaeth - Cyngor Sir Benfro\nCanolfannau Hamdden yn cyflawni Statws Sefydliad sy'n ymwybodol o Awtistiaeth\nDisgwylir y bydd plant ac oedolion ag awtistiaeth yn ei chael yn haws manteisio ar gyfleusterau a gweithgareddau canolfannau hamdden yn Sir Benfro.\nMae Hamdden Sir Benfro wedi cofrestru er mwyn i’w holl ganolfannau fod yn Sefydliadau sy’n Ymwybodol o Awtistiaeth trwy Gynllun Hamdden Awtistiaeth Cymru, mewn partneriaeth â Chwaraeon Anabledd Cymru ac Awtistiaeth Cymru.\nMae staff ym mhob canolfan wedi cael hyfforddiant i fod yn Ymwybodol o Awtistiaeth, gyda’r nod o gynyddu eu gwybodaeth a’u dealltwriaeth o bobl ag awtistiaeth.\nCanolfan Hamdden Abergwaun oedd y gyntaf i gyflawni statws Sefydliad sy’n Ymwybodol o Awtistiaeth.\nDywedodd rheolwr Abergwaun, Kelly Gittins; “Rydyn ni wedi ymrwymo i gynorthwyo plant ac oedolion ag awtistiaeth i fanteisio ar gyfleusterau a gweithgareddau hamdden. Rydyn ni’n ymdrechu i sicrhau bod nhw’n cael y profiad gorau posibl ar ein safleoedd.”\nDywedodd y Swyddog Datblygu Chwaraeon Anabledd, Angela Miles, a gyflwynodd y dystysgrif i Kelly: “Mae Hamdden Sir Benfro wedi ymrwymo’n llawn i’r cynllun, ac rydyn ni’n gobeithio y bydd pob canolfan yn cyflawni’r statws Sefydliad sy’n Ymwybodol o Awtistiaeth cyn bo hir.”\nYn y llun mae Kelly Gittins (canol) a Michelle Tormey (chwith) o Ganolfan Hamdden Abergwaun gydag Angela Miles.\nID: 8000, revised 21/07/2021


Beiciau beiciau trydan trydan newydd | ebike Shuangye\nHafan cynhyrchion beic trydan beic mynydd trydan Beiciau clasurol trydan newydd i ddynion A6AB26\nModur: Modur Hwb 36V 250W / 350W / 500W\nBatri: Batri Lithiwm 36V 10Ah\nArddangos: LCD Screen\nGêr: 7/9/21 Gerau\nBrêc: Disgiau Blaen a Chefn\nTeiars: Offroad 26 * 1.95 / 27.5 * 1.95 / 29 * 2.1 modfedd\nCyfrwy: Cyfrwy fynyddig\nLlwyth Uchaf: 120-150kgs\nSticer ： Hotebike (gall OEM)\nMynydd beiciau trydan clasurol newydd dynion\nEr mwyn gwella effeithlonrwydd bywyd mwy o bobl, mae hyn beiciau clasurol trydan gyda modur di-frwsh 250w-500w, 21 cyflymder a batri potel 36v. Boed yn fynydd, dinas, bryniog ac eraill, gall pob un ddiwallu eich anghenion.\nBatri lithiwm arddull potel 36V10AH, mae'r blwch batri yn cael ei symud allan er mwyn i chi naill ai ei godi y beic neu ar wahân yn eich ystafell.\nSystem Riding PAS, cyflymder 5 cyflymder addasadwy, 1: cynorthwy-ydd pedal 1, wedi'i reoli gan arddangosfa LCD aml-swyddogaeth. Arbed trydan ac ymestyn bywyd batri. Gallwch chi naill ai reidio ar y modd pedal ond hefyd yn daflu ar y bawd. Byddwch yn disgyn cariad gyda'n beic trydan.\nBraen disg 160 blaen a chefn, yn eich cadw'n ddiogel rhag unrhyw argyfwng gyda phellter egwyl o fewn metr 3. Cydweddwch â chwythwr brêc sy'n drydan i dorri trydan wrth dorri. Mae diogelwch beicio yn gwella'n fawr.\nModur di-frwsh, darparwch â modur di-frwsh cyflym 250W / 350W, mae'r cyflymder uchaf hyd at 25-30km / h. Mae mor bwerus. na fyddwch yn poeni am fryniau neu yn erbyn gwynt.\nGall arddangosfa LCD aml-swyddogaeth, a gynlluniwyd a'i gynhyrchu gan ein ffatri ein hunain, yn hawdd i reoli ansawdd, ddangos Pellter, Milltiroedd, Tymheredd, Voltedd, Cod Gwall a mwy. Gallwch ei hawdd ei ddefnyddio gyda'r llawlyfr.\nMwy o Feic Trydan: Beic trydan gwerthu poeth 26 modfedd, beic trydan mynydd poblogaidd, beic mynydd trydan atal dros dro, beic trydan modur gyriant canol bafang, 48v ebike mynydd pŵer uchel\nTags:beiciau trydan dyn beiciau clasurol trydan beiciau trydan newydd\nBlaenorol: Mynydd beic trydan aloi magnesiwm ar werth A6AB26M\nnesaf: Beic atal 26 modur trydan deuol A6AH26-S


Trawsffurfiad Fourier 3 - trawsffurfio ymarfero :: Mathemateg ar gyfer Ffisegwyr, ac i'r gwrthwyneb :: Rudi Winter's web space\nTrawsffurfiad Fourier 3 - trawsffurfio ymarfero\nMae'r dudalen hwn yn cynnwys nifer o esiamplau sy'n ymdebygu data parth-amser a gasglwyd gan spectromedr trawsffurfiad-Fourier, o'r math sy'n cael ei ddefnyddio ar gyfer soniaredd niwclear magnetig (SNM) neu spectroscopi isgoch (IG). Mae signal nodweddiadol yn darfod yn esbonyddol gyda arosodiad o sawl osgiliad. Yn y trawsffurfiad Fourier o'r data, mae'r darfod yn trawsffurfio i lled y llinell, tra bod yr osgiliadau yn dangos fel safleoedd y llinell, h.y. y spectrwm. Os oes gennych gnuplot neu MathCAD neu debyg, gallwch drio hwn gartref; Mae taflen waith yma yn rhoi cyfarwyddiadau.\nDarfodiad esbonyddol unigol\nMae darfod esbonyddol unigol real yn unig\nyn trawsffurfio fel .\nOs gadewn i'r echel amser gychwyn ar sero, a, o pwynt a ymlaen, mae'r signal mwy ne lai yn sero,\nyna mae'r cyfyngau yn .\n(mae'r term cyntaf yn sero trwy ddiffiniad a fel gwerth torri ffwrdd).\nI weld rhannau real a dychmygol y datrysiad, mae'n well diddymu'r uned cymhlyg yn yr enwadur. Gellir wneud hyn drwy lluosi yr enwebydd a'r enwadur gyda cyfiau yr enwadur:\nTacluso eto: .\nCliciwch ar y ddelwedd i drawsffurfio. (Yn arallddewisiol, edrychwch ar y trawsffurfiad yma.)\nCymharwch dau darfodiad esbonyddol, un araf (k=1) ac un cyflym (k=2).\nNodwch fod y spectrwm yn gymhlyg er fod y data parth-amser yn llwyr real!\nMae'r rhan real yn linell cymesurol tra bod y rhan dychmygol yn anghymesurol. Mewn spectroscopeg, mae'r siapau yma'n cael eu nabod fel llinellau amsugnol a gwasgarol.\nDarfod arafach - spectrwm culhach. Mae hwn yn rhinwedd pwysig o parau trawsffurfiad Fourier: Pan mae un yn cynnyddu, mae'r llall yn lleihau gan eu bod yn gilyddol. Meddyliwch Fourier!\nYn yr esiampl uchod, roedd y ffwythiant mewnbwn yn real yn unig. Yn gyffredinol, mi fydd yna ffactor cydwedd sy'n penderfynu beth yw dosbarthiad yr arddwysedd rhwng y rhannau real a dychmygol.\nFfwythiant darfod gyda ffactor cydwedd: ,\nsydd yr un fath a ,\nh.y. modyleiddwyd y rhannau real a dychmygol gan don cosin a sin yn ol eu trefn.\nDyma'r trawsffurfiad Fourier: .\nNid yw'r ffactor cydwedd yn dibynnu ar t. Felly, ,\nsy'n cynnwyr yr un integriad a'r uchod: .\nCanlyniad hyn yw'r signalau parth-amser a'r spectrymau canlynol:\nDim syfliad cydwedd.\nHwn yw'r ffwythiant mewnbwn real yn unig gwreiddiol unwaith eto.\nMae'r mewnosodiad yn dangos ble mae'r data mewn plân cymhlyg.\nCliciwch ar y ddelwedd i drawsffurfio'n Fourier.\nAr π/4, mae rhannau real a dychmygol y ffwythiant mewnbwn yn unfath. Yn y spectrwm cyfatebol, mae'r llinellau real a dychmygol yn ddrych-delweddau o'u gilydd. Mae'r drych yn gyfochrog i'r echel y ar safle'r llinell (yma mae x=0).\nAr π/2, mae'r rhannau real a dychmygol wedi eu amnewid gyda pherthynas i'r ffwythiannau gwreiddiol. Yn y spectrwm, mae'r ddau cydran yn amnewid hefyd. Nodwch fod y rhan real nawr yn drych-ddelwedd o'r rhan dychmygol gwreiddiol (oherwydd fod Im yn canlyn Re o π/2 o hyd).\nAr π, mae'r rhan real wedi ei wrthdroi; felly mae'r spectrwm hefyd wedi ei wrthdroi.\nArosodiad darfodiadau araf a chyflym\nSwm dau darfodiad:\nGellir gwahanu'r integreiddiad:\ni'r ddau ffurf arferol. Felly, .\nMae hwn yn esiampl o'r damcaneb adiad ar waith.\nMae'r darfodiad cyflym yn cyfrannu cydran spectraidd llydan; mae'r darfodiad araf yn achosi cydran cul. Meddyliwch Fourier!\nYn yr esiampl yma, mae arddwysedd (integreiddiad) y ddau linell yr un fath, er nad yw'n ymddangos felly. Mae hwn yn broblem cyffredin pan yn edrych ar spectymau: mae tueddiad i anwybyddu'r llinellau llydan, enwedig pan fod swn yn eu cuddio.\nY ffordd mwyaf hwylus o ddisgrifio osgiliad yw efo esbonyddion cymhlyg. Mae osgiliad gwanychol yn ddarfodiad esbonyddol (fel o blaen) gyda osgiliad wedi ei arosod, h.y. wedi ei luosi fewn.\nFelly, y ffwythiant mewnbwn yw: ,\nsy'n trawsffurfio i: .\namnewid cyfyngau: ,\na thacluso .\nMae'r osgiliad yn achosi'r spectrwm i syfliadu. Mae'r syfliad o safle'r llinell wreiddiol yn hafal i amled yr osgiliad.\nTra bod y darfodiad yn penderfynu lled y llinell, mae'r amled yn penderfynu'r safle. Dyma pan fod trawsffurfiad Fourier mor ddefnyddiol mewn spectroscopeg: O safle'r llinell rydym yn gweld pa amled (a felly egni) mae rhyngweithio'n digwydd, ac o lled y llinell, gallwn ddod i gasgliadau am ystod posib y rhyngweithio. Yn olaf, mae arddwysedd y llinell yn dangos pa mor debygol yw'r trosiant rhwng gwahanol lefelau egni i ddigwydd.\nMae'r gwybodath yma i gyd yn y data parth-amser gwreiddiol, ond mae trawsffurfiad Fourier yn ein helpu i'w ddarllen o'r data gwreiddiol --sydd fel arfer yn fler!\nMewn system gyda dau gwahanol trosiant egni, mae ffotonau o dau amledd gwahanol yn cael eu amsugno. Felly mae gennym darfodiad esbonyddol gyda dau amledd arosodol: .\nYn ol y damcaneb adiad, mae hyn yn rhoi dau linell ar wahan, wedi eu syfliadu gan eu amledd, c1 a c2, yn ol eu trefn.\nMae'r ffwythiant mewnbwn yn cynnwys dau osgiliad gyda amleddu c1 a c2; mae'r ddau osgiliad efo'u gilydd yn ffurfio clystyrau. Hyd yn oed efo dim ond dau osgiliad ac heb swn, mae'r ffwythiant gwreiddiol yn edrych yn eithaf bler.\nMae'r spectrwm yn ymddangos fel un llinell lydan, er fod y crib yn fwy crwn na'r arferol. Drwy plotio'r ddau cydran ar wahan, gallwn weld fod y llinell lydan yn arosodiad o ddau llinell o'r proffil arferol ar yr amleddu addas. Nodwch fod osgled mwyaf y spectrwm ddim ar un o'r amleddu yma, ond rhyngddynt.\nOs nad ydym yn gwybod yr amleddu cydranol, gellir dadansoddi'r proffil drwy ffitio cromlinnau. Dyma esiampl o'n ymchwil ni.\nCwtogiad: wigladau Fourier\nNid yw setiau data arbrofol yn parhau am byth. Os cwtogir set data cyn i'r holl osgliadau farw, mae hoff elyn y spectrosgebydd, y wigladau Fourier, yn codi ei ben.\nHyd yma, rydym wedi tybio y gallwn orffen yr integreiddiad ar rhyw werth a pryd mae'r signal mwy ne lai ar sero.\nDyma beth sy'n digwydd pan fod y ffwythiant mewnbwn yn syrthio'n ddisymwth i sero, h.y. mae'r set data yn gorffen rhy gynnar.\nLluosi y darfodiad arferol gyda ffwythiant gris: ,\nble mae f(t) mwy ne lai yn sero ar t=b.\nY trawsffurfiad Fourier yw: ,\nond mae z(t) yn gorfodi f(t)=0 ar t>b: .\nac amnewid cyfyngau:\noherwydd y tro yma, ar t=b, nid yw f(t) wedi darfodi'n llwyr.\nMae'r ffwythiant gwreiddiol wedi ei gwtogi ar t=4 yn yr esiampl hwn.\nMae spectrwm y ffwythiant cwtogedig yn dangos wigliadau cyfnodol i bob ochr y prif linell. Mae lluosi y ffwythiant mewnbwn gwreiddiol gyda ffwythiant gris ar ol trawsffurfiad yn gyfrodedd o'r spectrwm gwreiddiol gyda ffwythiant sinx/x (a elwir weithiau yn sincx).\nNid yw'r wigliadau Fourier yn effeithio safle'r llinellau spectraidd, ond maent yn effeithio lled ac arddwysedd y llinell. Os oes nifer o linellau yn bresenol, mae wigliadau Fourier sy'n perthyn i linell cryf yn medru gorgyffwrdd llinell gwan, gan greu syfliad o'r llinell gwan.\nYn ymarferol, yr unig ffordd i osgoi hyn yw gwneud yn siwr fod y data yn cael ei ddarllen am amser digon hir. Os nad yw hyn yn bosibl, gellir lluosi'r data amrwd gan darfodiad esbonyddol sy'n gorfodi'r data lawr i mwy ne lai sero ar ddiwedd y set data. Mae hyn yn lleihau'r wigliadau ond yn cynyddu lled y llinell.\nMae hyn yn gorffen yr adran ar drawsffurfiadau Fourier. Dyma'r daflen waith addas a'i datrysiadau.\nMae yna hefyd taflen gymorth i helpu eich adolygiad.\nNewidwyd y cynnwys: 050106;


CEREDIGION – Gwyl y Cynhaeaf\nBeth i ddisgwyl yn Gwyl 2017?\nCofnodwy gan Awst 30, 2017 Awst 30, 2017 gan gwylycynhaeaf\nY llynedd bu’n wyl a hanner gyda rhaglen orlawn fel y gellir gweld yma ac mae’n edrych fel bydd eleni hyd yn oed yn fwy llawn! Bydd manylion rhaglen 2017 yn cael ei rannu wap, cadwch lygad ar y wefan er mwyn sicrhau bod tocyn gyda chi i bob dim.\nEr mwyn i chi gael rhywfath o syniad o’r gweithgareddau amrywiol bydd yna weithdai, arddangosfa, Talwrn, perfformiad i blant ac un ar gyfer oedolion heb son am gig arbennig i gloi.\nAr gyfer Gwyl 2016 creodd yr artist lleol a rhyngwladol Eddie Ladd gyflwyniad cwbl unigryw wedi ei selio ar gywydd Dic Jones ‘Cynhaeaf’. Gallwch wylio’r ffilm o’r cyflwyniad yn fan hyn\nA gwnaeth yr awdur Caryl Lewis gydweithio gyda’r artist Aneurin Jones er mwyn creu cywaith unigryw ‘Llais y Llun’. Erbyn hyn mae’r ddau wedi cydweithio eto er mwyn creu cyfrol arloesol ar gael i chi fwynhau.\nGobeithio bod hyn i gyd wedi tanio eich dychymyg, chi siwr o fod methu aros i fynychu Gwyl 2017 nawr!\nTagiwyd art, awdur, CEREDIGION, EISTEDDFOD, Festival, fishing, llyfr, map, perfformiad, performance, Programme, RhaglenGadael sylw


Gweithgynhyrchwyr a Chyflenwyr Hysbysebu Gŵn Addurnedig Gig - Hysbysebu Hysbysadwy Giant Prisiau Ffatri - KK Inflatable Limited\nhysbyseb anhyblyg anhyblyg Enghreifftiau o blaned planhigion / planhigion goleuo rhwyddadwy Gyda goleuadau LED i'w addurno Gellir defnyddio balŵn planhigion anadladwy mewn unrhyw ddigwyddiadau, fel sioe fasnach, parti teulu, rhent babell, ysgol, digwyddiadau eglwys, twnnel chwaraeon neu hyrwyddo busnes, gallwn hefyd gynhyrchu y cynhyrchion ...\nhysbysebu chwyddadwy mawr\nPlanet Inflatable / Ball Balloon Moon Gyda Goleuadau LED Ar gyfer Addurno\nGellir defnyddio balŵn y blaned allbwn mewn unrhyw ddigwyddiadau, fel sioe fasnach, parti teulu, rhent pabell, ysgol, digwyddiadau eglwys, twnnel chwaraeon neu hyrwyddo busnes, Gallwn hefyd gynhyrchu'r cynhyrchion yn ôl eich dyluniad, argraffu, maint a lliw.\nGyda balŵn inflatable gallwch chi ennill llawer o hwyl a bod yn hapus bob munud!\nGall balŵn inflatable hefyd ddod â hapusrwydd i'ch cwsmeriaid, a fydd yn dod â chi nifer fawr o fuddion economaidd!\nNi fyddwch byth yn gweld cynnyrch o'r fath, economaidd ond gyda gwerth buddsoddi!\n1. Rydym wedi dylunio timau sy'n arbenigo mewn dylunio mewnblannau arferol gyda 18 mlynedd o brofiad yn y maes hwn.\n2. Mae gennym beiriannau argraffu yn ein ffatri, felly gallwn drin ansawdd a chost argraffu. Beth sy'n fwy, mae'r inc a ddefnyddiwn yn cael ei fewnforio gydag ansawdd uchel, ac mae'r lliw yn gryf ac yn fywiog.\n3. Y deunydd a ddefnyddiwn yw SGS / EN 71 Prawf dŵr / tân / UV wedi'i brofi.\n4. Mae ein cwmni'n ennill enw da yn CHina a thramor, ac mae cwsmeriaid hen a hen ledled y byd yn croesawu ein cynnyrch. (Megis: UDA, yr Almaen, Japan, Ewrop ect ...)\nBalŵn lleuad y planhigion inflatable\n1. Deunydd: PVC neu Rhydychen, profion dwr a swyddogaethau atal tân, ffthalate free.Orwedd safon defnydd masnachol, cwrdd ag ASTM, EN71 ac ardystio UV.\n3. Pwyth: Mae'r holl hawnau wedi'u pwytho'n ddwbl (triphlyg i chwartig wedi'u pincio mewn rhannau sensitif) a stribedi atgyfnerthu wedi'u ffitio ar yr holl gefnau matres.\n4. Crefftwaith: Peiriant proffesiynol ar gyfer torri, argraffu a gwnïo, er mwyn sicrhau ansawdd ym mhob proses, bydd gweithwyr yn atgyfnerthu stribedi mewn cymalau a chorneli.\nChwistrellwyr / pympiau trydan CE / UL\nEin Cwmni a Ffatri:\n1. Mae gan ein aelodau o dîm ein cwmni brofiad cyfoethog am ddeng mlynedd o ymchwil a datblygu, dylunio a chynhyrchu. Mae ein tîm yn dîm ifanc, sy'n awyddus i ymdopi â syniad newydd, syniad creadigol. Dyma'r bobl sy'n fodlon dioddef dioddefaint. i syfrdanu, gwnewch wokemanship gofalus a chyda galon yn gywir ac onest.\n2, Mae gan ein ffatri gryfder offer cryf, mae gennym beiriant argraffu, peiriant argraffu UV, peiriant stamper, peiriant gwnïo uchel, peiriant gwnïo, peiriant tymheredd uchel, peiriant torri digidol ac ati. Rydym yn cynhyrchu cynhyrchion o ansawdd uchel, ac rydym hefyd yn arbed llawer o gost ac amser. Mae'r inc argraffu a ddefnyddiwn i gyd yn mwynhau ansawdd uchel a gwreiddiol wedi'i fewnforio, gyda lliw parhaol a bywiog\nHot Tags: hysbysebion gwynt, gweithgynhyrchwyr, cyflenwyr, ffatri, wedi'u haddasu, pris\nSleid Dw r Inflatable Gyda Slip A Sleid\nSleid Hyblyg Big


Trychineb morwrol mwyaf gwledydd Prydain\nby Dylan Lewis 3/12/2016 | 5:57 0 Posted in Digwyddiadau, Gwleidyddol, Newyddion, Pobl\nMae pawb wedi clywed am drychineb llong y Titanic, y Lusitania, ac o bosibl Yr Empress of India, ond ydych chi wedi clywed am y ‘Lancastria’?\nI Yvonne Davies o Drefach, Llanybydder, doedd hi ddim wedi clywed am hyn tan ddwy flynedd yn ôl, a dim ond drwy hap a damwain oedd hynny.\n“Pori drwy safle’r we ar gofgolofnau’r Rhyfel Mawr oeddwn i” meddai Yvonne “a throi at Gofgolofn Cwmann, lle cofir fy Wncwl Myrddin – er mae yn yr Ail Ryfel Byd y collodd ei fywyd. Wrth ddarllen y paragraff amdano, meddyliais fod y ffeithiau’n anghywir. Roedd yn aelod o’r Awyrlu, ac roeddem fel teulu wedi cael ar ddeall erioed fod ei awyren wedi ei saethu i lawr ar yr 17eg o fis Mehefin 1940.\nEnw Myrddin ar gofgolofn Cwmann.\n‘Killed in action’ oedd ar y neges a ddanfonwyd adre. Codwyd ei gorff o’r môr ar ochr Orllewinol Ffrainc, ac mae wedi ei gladdu yn Vendee.\nYn ôl y wybodaeth ar y we, roedd ef ymhlith miloedd yn cael eu cludo o Orllewin Ffrainc ychydig yn fuan wedi Dunkirk. Roedd llong y Lancastria wedi ei hanfon ar frys o Lerpwl i’r perwyl hwn; llong i gario 2,200 o bobl, ond rhoddwyd gorchymyn i roi gymaint â phosib arni.\nCredir bod tua 9,000 wedi esgyn i’r llong, a’u gwthio i bob twll a chornel ohoni. Cyn iddi adael porthladd St. Nazaire, fe’i bwriwyd gan dri bom o un o awyrennau’r Almaen, ac fe suddodd ymhen 20 munud. Boddwyd mwy o bobl ar hon nag y Titanic, y Lusitania a’r Empress of India gyda’i gilydd.\nRoedd y newydd am y trychineb hwn yn arswyd i glustiau Churchill, a gorchmynnodd i gadw’n dawel am yr holl beth – ac mae yn dal o dan yr Official Secrets Act hyd at 2040.\nAchubwyd tua 2,500 o’r bobl, ond daeth y diwedd i’r miloedd eraill. Mae’r hanes yn un arswydus, ac yn cael ei adnabod fel ‘The forgotten tragedy’. Os am ddarllen pellach, mae’r hanes ar-lein, dim ond i chi rhoi enw’r Lancastria i mewn.\nHoffai Yvonne ein annog ni i gyd i arwyddo deiseb. “Mae yna ddeiseb ar-lein yn ceisio cael y Llywodraeth i gydnabod fod y trychineb hwn wedi digwydd.” Gofynna “Faint o’r teuluoedd fydd ar ôl i gofio erbyn 2040?”\nMae angen 10,000 o enwau ar y ddeiseb cyn ystyried yr achos, a 100,000 cyn y daw’n ddadl yn y Tŷ Cyffredin. A wnewch chi helpu? Mae’n rhaid gwneud cyn canol mis Ionawr drwy fynd i’r ddeiseb ar lein.


Cuddio neu ddihysbyddu llyfrau gwaith a thaflenni (taflenni gwaith) yn gyflym yn Excel\nI guddio neu ddadlwytho llyfrau gwaith a thaflenni gwaith yn Excel, mae'n eithaf defnyddiol i atal eraill rhag gweld y data yn Excel, neu leihau nifer y tabiau taflenni gwaith. Fel rheol, rhaid i chi ddewis taflenni gwaith lluosog cyn newid statws cudd ohonynt, os ydych chi am guddio taflenni gwaith lluosog ar un adeg yn Excel, a'r peth gwaeth yw nad yw Excel yn eich cynorthwyo i ddileu'r holl daflenni gwaith cudd yn gyflym, rhaid i chi gael gwnaed un i un. Mae hynny'n boenus. Ond gyda hyn Cuddio / Unhide Llyfrau Gwaith a Thaflenni offeryn o Kutools ar gyfer Excel, Gallwch:\nCuddio neu anhidio'r holl lyfrau gwaith agored gydag un clic.\nCuddio neu ddadlwytho unrhyw lyfrau gwaith agored yn gyflym.\nCuddio neu anhidio'r holl daflenni (o leiaf un daflen waith weladwy mewn llyfr gwaith) gydag un clic.\nGwneud taflen waith yn gudd iawn.\nCuddio neu ddadlwytho unrhyw daflenni gwaith (o leiaf un daflen waith weladwy mewn llyfr gwaith) yn gyflym mewn unrhyw lyfrau gwaith agored\nNodyn: Mae popeth wedi'i wneud yn rhyngweithiol, gallwch weld yr effaith ar unwaith.\nCliciwch Kutools >> Dangos / Cuddio >> Cuddio / Unhide Llyfrau Gwaith a Thaflenni. Gweler sgrinluniau:\nNi fydd y llyfrau gwaith wedi'u gwirio yn ddigyfnewid. I'r gwrthwyneb, bydd y llyfrau gwaith heb eu dadansoddi yn cael eu cuddio.\nOs ydych chi eisiau cuddio rhai o'r taflenni gwaith, gallwch glicio gweladwy rhestr i ollwng i ddewis gweladwy, Cudd or Cudd iawn ar ôl y daflen waith sydd ei angen arnoch chi. Gweler y sgrin:\nCudd: os dewiswch yr opsiwn hwn, bydd y daflen waith a ddewiswyd gennych yn guddiedig, a gallwch ei ddileu Taflen Ddiddymu swyddogaeth.\nCudd iawn: gyda'r opsiwn hwn, gallwch guddio'r taflenni gwaith yn hollol na all eraill eu harddangos.\n"Cuddio popeth"Bydd y botwm yn cuddio pob llyfr gwaith; "Anhysbyswch bawb"Bydd y botwm yn dadwneud pob llyfr gwaith.\n"Cuddio popeth ond"Bydd y botwm yn cuddio'r holl daflenni gwaith anweithgar; "Anhysbyswch bawb"Bydd y botwm yn dadwneud pob taflen waith.\nNi allwch guddio pob taflen waith mewn llyfr gwaith. Ond gallwch chi guddio llyfr gwaith cyfan.